
SMUKKE  BILLEDER 

Da  jeg  læste  Liahona  (portugisisk)  for 
august  1997,  og  især  mens  jeg  læste  »Den 
røde  tråd«,  gik  det  op  for  mig,  at  fotos  og 
billeder  har  en  stor  virkning.  Jeg  vil  gerne 
takke  de  inspirerede  og  talentfulde  menne- 
sker, som  illustrerer  de  bøger,  håndbøger, 
undervisningsmaterialer  og  tidsskrifter, 
som  udgives  af  Kirken. 

Giuliana  Oliviera  Giusti, 

Baeta  Neves  Ward, 

Sao  Bemardo  Stav  i  Brasilien 

MIT  MISSIONSSPROG 

Jeg  er  en  kærlig  himmelsk  Fader 
taknemlig  for,  at  Kirken  udgiver  et  tids- 
skrift på  så  mange  forskellige  sprog,  og  at  så 
mange  af  vor  Faders  børn  kan  modtage 
hans  tjenere  profeternes  budskaber. 

Jeg  er  taknemlig  for  at  modtage  Lys  over 
Norge  (norsk),  så  jeg  kan  læse  de  vigtige 
budskaber  på  det  sprog,  som  jeg  lærte  i  den 
norske  mission. 

Armando  Garcia  Martinez, 
Ventura  1.  Ward, 
Ventura  Stav  i  Californien 

[Redaktørens  Bemærkning:  Alle  de  31 
forskellige  sprogudgaver,  som  Stjernen  udgives 
på,  kan  leveres  til  en  hvilken  som  helst  adresse 
i  verden.  En  liste  over  disse  udgaver  findes  i  den 
første  kolonne  på  denne  side.  Hvis  du  er  inter- 
esseret i  at  modtage  tidsskriftet  på  et  af  disse 
sprog,  så  kontakt  dit  lokale  distributionscenter.] 


EN  AF  MINE  BEDSTE  BESLUTNINGER 

At  tegne  abonnement  på  Liahona 
(spansk),  er  en  af  de  bedste  beslutninger, 
jeg  nogensinde  har  truffet.  Det,  jeg  har  lært 
og  modtaget  ved  at  læse  det,  har  været  til 
stor  velsignelse  for  mig. 

Jeg  er  især  taknemlig  for  Budskab  fra 
Det  Første  Præsidentskab  i  august  1997, 
som  var  skrevet  af  præsident  Gordon  B. 
Hinckley.  Dette  budskab  hjalp  mig  til 
bedre  at  forstå  livets  mening  og  den  vej, 
der  fører  til  lykke. 

Mildred  I.  Tumhaco  Solis, 
Jipijapa  L  Gren, 
Jipijapa  Distrikt  i  Ecuador 

OVERVIND  ÅNDELIG  MATHED 

Efter  at  have  været  medlem  af  Kirken  i 
fire  år  erfarede  jeg,  at  uanset  hvor  stærk 
vores  tro  er,  kan  vi  alle  af  og  til  lide  af 
åndelig  mathed.  Det  var  i  Jesu  Kristi  Kirke 
af  Sidste  Dages  Helliges  tempel,  at  jeg 
lærte,  hvordan  man  overvinde  sin  åndelige 
mathed.  Der  erfarede  jeg,  hvor  jeg  kommer 
fra,  og  hvor  jeg  skal  hen. 

Pascal  FeUx  Mholozi  Kiamana, 
Frihourg  Gren, 
Geneve  Stav  i  Schweiz 

BUDSKAB  FRA  DET  FØRSTE  PRÆSIDENTSKAB 


»Sandheden  skal 
gøre  jer  frie« 


Præsident  James  E.  Faust 

Andenrådgiver  i  Det  Første  Præsidentskab 


ilatus  spurgte:  »Hvad  er  sandhed?«  (Joh  18:38).  Folk  har  tumlet 
med  dette  spørgsmål  i  århundreder.  Det  er  enhver  mands  eller 
kvindes  ansvar  at  finde  sandheden. 
Et  andet  passende  spørgsmål  lyder:  »Hvor  finder  man  sandheden?«  Måske 
finder  vi  et  fingerpeg  i  følgende  historie. 

Ali  Hafed,  som  boede  i  oldtidens  Persien,  ejede  meget  jord  og  mange  frugt- 
bare marker  med  frugtplantager  og  haver  og  lånte  penge  ud  mod  god  rente. 
Han  havde  en  dejlig  familie  og  »var  tilfreds,  fordi  han  var 


velhavende,  og  velhavende,  fordi  han  var  tilfreds«. 
En  gammel  præst  fortalte  ham,  at  hvis  han  ejede  en  diamant 


på  størrelse  med  hans  tommelfinger,  kunne  han  købe  meget  mere 


jord,  end  han  havde  allerede.  Ali  Hafed  sagde:  »Kan  du  fortælle  mig,  hvor 
jeg  kan  finde  diamanter?« 

Præsten  fortalte  ham:  »Hvis  du  finder  en  flod,  der  løber  gennem  hvidt 


sand  mellem  høje  bjerge,  vil  du  altid  kunne  finde  diamanter  i  det  hvide  sand.« 
Ali  Hafed  sagde:  »Jeg  drager  af  sted.« 

Jesu  Kristi  evangeliums 
gengivelse  med  alt,  hvad 
det  betyder  for  os,  fandt 
sted,  fordi  den  T  4-årige 
Joseph  Smith  søgte  efter 
sandheden  inspireret  af 

skriftstedet:  »Men  hvis 
nogen  af  jer  står  tilbage  i 
visdom,  skal  han  bede  om 

at  få  den  fra  Gud,  som 
giver  alle  rundhåndet  og 
uden  bebrejdelser,  og  så 
vil  han  få  den«  (Jak  1 :5). 


Så  han  solgte  sin  gård,  inddrog  de  penge,  som  han 
havde  lånt  ud  mod  renter  og  overlod  sin  familie  i  en 
nabos  varetægt,  mens  han  rejste  rundt  i  mange  lande  for 
at  finde  diamanter. 

Manden,  som  havde  købt  Ali  Hafeds  gård,  førte  sin 
kamel  ud  i  haven,  så  den  kunne  drikke,  og  da  dyret  stak  sin 
mule  ned  i  det  lave  vand,  lagde  gårdejeren  mærke  til  et 
underligt  lysglimt  i  bækkens  hvide  sand.  Han  stak  hånden 
ned  i  vandet  og  fik  fat  i  en  sort  sten  med  et  sært  gnistrede 
skær.  Ikke  længe  efter  besøgte  den  samme  gamle  præst  Ali 
Hafeds  efterfølger  og  opdagede,  at  den  sorte  sten  var  en 
diamant.  Da  de  styrtede  ud  i  haven  og  rodede  i  det  hvide 
sand  med  deres  fingre,  fandt  de  mange  flere  smukke  og 
værdifijlde  ædelstene.  Og  sådan  fandt  man  Golcondas 
diamantminer,  som  var  oldtidens  mest  værdifulde  diamant- 
miner. Hvis  Ali  Hafed  var  blevet  hjemme  og  havde  gravet 
i  sin  egen  kælder  eller  et  hvilket  som  helst  andet  sted  på  sin 
jord,  i  stedet  for  at  rejse  til  fremmede  lande,  så  ville  han 
havde  rådet  over  store  diamantminer  (tilpasset  fra  Russell 
H.  Conwell,  Acres  of  Diamonds,  1915,  s.  4-8). 

Vores  søgen  efter  sandheden  kan  ofte  minde  om  Ali 
Hafeds  søgen  efter  diamanter.  Sandheden  ligger  ikke  i 
fremmede  lande,  men  lige  under  vores  fødder.  Sir  Winston 
Churchill  sagde  engang  om  en  mand:  »Af  og  til  snublede 
han  over  sandheden,  men  han  rejste  sig  hurtigt  op  igen  og 
hastede  videre,  som  om  intet  var  hændt«  (fra  The 
Irrepressihle  Churchill  Stories,  red.  Kay  Halle,  1966,  s.  113). 

En  af  historiens  mest  betydningsfulde  retssager  var  sagen 
mod  Sokrates.  De  anklager,  som  blev  rejst  mod  ham  ved 
domstolen  i  Athen,  var  tofoldige:  For  det  første  lød  de  på, 
at  han  var  ateist  og  ikke  troede  på  de  guder,  som  staten 
foreskrev,  og  for  det  andet,  at  han  fordærvede  ungdommen 
ved  at  påvirke  dem  til  at  stille  spørgsmålstegn  ved  det 

athenske  samfunds  visdom.  Sokrates  blev  dømt  af  et  flertal 
af  nævningene  og  dømt  til  døden  ved  indtagelse  af  gift. 

Som  et  middel  til  at  finde  sandheden  opfordres 
Kirkens  medlemmer  af  deres  ledere  til  at  tænke  selv- 
stændigt og  selv  finde  sandheden.  De  opfordres  tfl  at 
overveje,  søge,  vurdere  og  derved  komme  til  en  sådan 
kundskab  om  sandheden,  som  deres  egen  samvittighed, 
med  hjælp  fra  Ånden,  fører  dem  tfl. 

Brigham  Young  har  sagt:  »Jeg  er  mere  urolig  for,  at 
dette  folk  har  så  stor  tillid  til  deres  ledere,  at  de  ikke  selv 
spørger  Gud,  om  de  virkelig  ledes  af  ham.  Jeg  fiygter,  at  de 
slår  sig  til  tåls  med  en  tilstand  af  blind  selvsikkerhed  ... 
Lad  enhver  mand  og  kvinde  selv,  ved  Guds  Ånds 
hvisken,  få  vished  om,  hvorvidt  deres  ledere  vandrer  på 
den  sti,  som  Herren  befaler,  eller  ej«  (Discourses  of 
Brigham  Young,  red.  John  A.  Widtsoe,  1941,  s.  135).  På 
den  måde  behøver  ingen  at  blive  ført  på  vildspor. 

At  søge  og  stille  spørgsmål  er  en  måde  at  opnå  en 
kundskab  om  sandheden  på,  uanset  om  den  sandhed  så  er 
af  åndelig,  videnskabelig  eller  moralsk  karakter.  Jesu  Kristi 
evangeliums  gengivelse  med  alt,  hvad  det  betyder  for  os, 
fandt  sted,  fordi  den  14-årige  Joseph  Smith  søgte  efter 
sandheden  inspireret  af  skriftstedet:  »Men  hvis  nogen  af 
jer  står  tilbage  i  visdom,  skal  han  bede  om  at  få  den  fra 
Gud,  som  giver  alle  rundhåndet  og  uden  bebrejdelser,  og 
så  vil  han  få  den«  (Jak  1 :5) . 

Mange  års  erfaring  i  vore  retssale  har  lært  mig,  at  når  det 
gælder  om  at  fa  retfærdigheden  til  at  ske  fyldest,  finder  man 
kun  frem  tfl  sandheden  ved  at  stflle  søgende  spørgsmål. 

Kirkens  medlemmer  opfordres  til  at  søge  lærdom  i  alle 
gode  bøger  og  fra  enhver  nyttig  kilde.  For  »vi  tragter  efter 
alt,  hvad  der  er  dydigt,  elskeligt,  hvad  der  har  godt  lov 
eller  er  prisværdigt«  (13.  Trosartikel). 

»Jeg  er  vejen  og  sandheden  og  livet;  ingen  kommer 
til  Faderen  uden  ved  mig.« 

Dronningen  af  Saba,  som  havde  hørt  om  Salomos  ry, 
opsøgte  ham  for  at  finde  ud  af,  om  hans  berømte  visdom, 
hans  store  rigdom  og  hans  prægtige  bolig  virkehg  var  så 
storslåede,  som  hun  havde  fået  at  vide.  Det  står  skrevet, 
at  »hun  kom  til  Jerusalem  for  at  prøve  Salomo  med 
gåder«  (2  Krøn  9:1).  Salomo  besvarede  alle  hendes 
spørgsmål  til  hendes  tilfredshed,  og  hun  sagde:  »Det 
rygte,  jeg  hørte  i  mit  land  om  dine  ord  og  din  visdom, 
talte  sandt«  (2  Krøn  9:5). 

Det  vigtigste  spørgsmål,  som  vi  hver  især  må  finde 
svar  på,  er  det  spørgsmål,  som  Amulek  stille  i  Mormons 
Bog:  »Og  vi  har  set,  at  det  store  spørgsmål,  som  ligger  jer 
på  sinde  er,  om  ordet  er  i  Guds  Søn,  eller  om  der  ingen 
Kristus  skal  komme«  (Alma  34:5). 

Nogle  mennesker  søger  i  virkeligheden  ikke  efter  sand- 
heden, men  er  ude  på  strid.  De  ønsker  ikke  oprigtigt  at 
lære,  men  vil  hellere  mundhugges,  vise  deres  formodede 
viden  og  skabe  splid.  Apostlen  Paulus  sagde  til  Timotheus: 
»Hold  dig  fra  de  tåbelige  og  hidsige  diskussioner;  du  ved, 
at  de  kun  fører  til  stridigheder«  (2  Tim  2:23). 

Eftersom  enhver  af  os  har  sin  handlefrihed,  er  det  op 
til  hver  enkelt  af  os  at  afgøre,  hvad  der  er  inspireret  af 
Herren,  hvad  der  er  rigtigt  eller  forkert,  sandt  eller  falsk. 
Præsident  J.  Reuben  Clark  jun.  (1871-1961)  kom  med 
denne  udtalelse:  »Kirkens  medlemmer  vil  gennem 
Helligåndens  vidnesbyrd  kunne  vide,  hvorvidt  Brødrene 
er  >drevet  dertil  af  den  Helligånd<,  når  de  udtrykker  deres 
mening;  og  i  rette  tid  vil  den  kundskab  blive  bekræftet« 
(»When  Are  Church  Leader's  Words  Entitled  to  Claim  of 
Scripture«,  Church  News,  31.  juli  1954,  s.  10).  Enhver  må 

De,  der  oprigtigt  spørger  under  Guds  Ånds  påvirk- 
ning, vil  nyde  et  fællesskab  ikke  alene  med  Ånden, 
men  med  andre,  som  også  søger  sandheden. 


FOTO:  LONGIN  LONCZYNAJUN. 


tage  ansvaret  for  at  anerkende  eller  forkaste  sandhedens 
værdier,  som,  såfremt  de  efterleves,  kan  føre  til  den 
største  lykke. 

Når  vi  hver  især  stiller  Pilatus'  spørgsmål,  kan  vi  lære 
af  Sir  Francis  Bacons  visdom.  Han  sagde,  at  sandheden 
falder  i  tre  dele:  For  det  første,  vores  søgen,  »som  er  en 
bejlen  til  den«,  for  det  andet,  kundskaben  om  den,  »som 
er  dens  nærhed«,  og  for  det  tredje,  troen  på  den,  »som  er 
glæden  ved  den«  (»Of  Truth«,  i  Essays,  udateret,  s.  18). 

Præsident  Harold  B.  Lee  (18994973)  gav  ved  flere 
lejligheder  Kirkens  ledere  det  råd  at  sætte  tid  af  til  at 
tænke  og  overveje,  til  at  gå  i  enrum  og  evaluere  tingene. 
Enhver  kan  drage  nytte  af  dette  kloge  råd. 

Vi  finder  en  nøgle  til  personlig  kundskab  og  sandhed  i 
det  niende  afsnit  i  Lære  og  Pagter,  som  rummer  løftet  om, 
at  hvis  spørgeren  vil  overveje  emnet  i  sit  eget  sind,  vil  de 
føle  en  brænden  i  brystet,  som  fortæller  dem,  at  det  er 
rigtigt  (se  L&P  9:8). 

Men  skønt  det  er  nyttigt  og  produktivt  at  indsamle  så 
mange  kendsgerninger  som  muligt,  må  det  søgende  sind 
ikke  stoppe  her.  Henry  Alford  sagde:  »Sandheden  består 
ikke  i  den  pinlige  nøjagtighed,  men  i  formidlingen  af  det 
rette  indtryk;  og  der  findes  vage  måder  at  udtrykke  sig  på, 
som  rummer  større  sandhed,  end  de  nøgne  kendsger- 
ninger gør.  Da  salmisten  skrev:  >Tårer  strømmer  fra  mine 
øjne,  fordi  de  ikke  holder  din  lov<  (se  SI  1 19:136),  var  det 
ikke  kendsgerningerne,  han  fremførte,  men  han  udtrykte 
sandheden  på  en  dybere  og  sandere  måde,  end  kendsger- 
ningerne ville  gøre.« 

De,  der  oprigtigt  spørger  under  Guds  Ånds  påvirk- 
ning, vil  nyde  et  fællesskab  ikke  alene  med  Ånden,  men 
med  andre,  som  også  søger  sandheden.  Thomas  Carlyle 
sagde:  »Jeg  har  altid  måtte  konstatere,  at  den  oprigtige 


sandhed  i  vores  sind  er  tiltrækkende  for  et  andet  sind, 
som  også  oprigtigt  elsker  sandheden.« 

Der  findes  ingen  større  sandhed,  end  den  som 
Frelseren  udtrykte:  »I  skal  lære  sandheden  at  kende,  og 
sandheden  skal  gøre  jer  frie«  (Joh  8:32),  og  han 
fortsætter:  »Jeg  er  vejen  og  sandheden  og  livet;  ingen 
kommer  til  Faderen  uden  ved  mig«  (Joh  14:6)  og  »enhver, 
som  er  af  sandheden,  hører  min  røst«  Qoh  18:37). 

Enhver,  der  ønsker  at  hæve  sig  til  et  højere  niveau,  må 
gøre  en  ydmyg  og  oprigtig  indsats  for  at  finde  ud  af,  hvor 
sandheden  findes.  Denne  søgen  skal  finde  sted  i  deres 
hjerte  såvel  som  i  deres  sind  og  liv.  Må  enhver  af  os  samvit- 
tighedsfuldt søge  at  kende  Guds  sandheder  og  modigt 
efterleve  de  sandheder  i  kærlighed  og  taknemlighed.  D 

FORSLAG  TIL  SAMTALEEMNER 
FOR  HJEMMELÆRERNE 

1.  »Hvad  er  sandhed?«  og  »hvor  findes  sandheden?« 
er  vigtige  spørgsmål,  som  dukker  op  på  forskellige  tids- 
punkter i  et  menneskes  liv. 

2.  Kirkens  ledere  opfordrer  os  til  hver  især  at  overveje, 
søge,  vurdere  og  lade  os  lede  af  Guds  Ånd  i  vores  medi- 
tation, så  vi  kan  finde  svar  på  disse  spørgsmål. 

3.  Mennesker,  som  beder  og  søger  oprigtigt,  nyder  ikke 
blot  fællesskab  med  Helligånden,  men  kan  også  hjælpe 
andre,  der  søger  efter  sandheden. 

4.  Det  vigtigste  spørgsmål,  som  alle  på  et  eller  andet 
tidspunkt  skal  svare  på,  er,  »om  ordet  (sandheden)  er  i 
Guds  Søn,  eller  om  der  ingen  Kristus  skal  komme« 
(Alma  34:5). 

5.  En  ydmyg  og  oprigtig  søgen  efter  sandheden  fordrer, 
at  man  gransker  sit  eget  hjerte,  sind  og  levevis. 

Kan  du  tilgive  mig? 


Patricia  H.  Morrell 


z 
< 


En  sommerdag  kiggede  jeg  ud  af  mit  vindue  og 
så  hende  -  min  fjende  -  komme  gående  op  ad 
vejen.  Jeg  kviede  mig  ved  at  tale  med  hende, 
men  nu  havde  jeg  chancen.  Det  var  nu  eller  aldrig.  Jeg 
havde  sommerfugle  i  maven,  mit  hjerte  hamrede,  og  jeg 
rystede  over  det  hele,  mens  jeg  løb  ud  til  hoveddøren. 

Vores  fjendskab  var  begyndt  ganske  uskyldigt  som 
følge  af  vores  moderlige  omsorg  for  vores  børn.  Min  søn 
havde  været  oppe  at  slås  med  hendes  søn,  og  hun  kom 
hjem  til  os  for  at  tale  med  mig.  Men  jeg  følte,  at  hun  var 
ude  på  at  fortælle  mig,  hvordan  jeg  skulle  opdrage  min 
søn.  Skønt  drengene  snart  blev  gode  venner  igen,  så 
gjorde  deres  mødre  det  ikke. 

I  de  følgende  uger  hørte  jeg  fra  vores  naboer,  at  hun 
udtalte  sig  meget  kritisk  om  mig.  Det  sårede  mig  dybt,  og 
snart  begyndte  jeg  også  at  bagtale  hende.  Vi  gjorde  os 
store  anstrengelser  for  at  undgå  hinanden,  og  gik  så  vidt 
som  til  at  gå  på  hver  sin  side  af  gaden.  Fjendskabet 
strakte  sig  over  to  lange  år. 

En  dag,  da  jeg  lå  på  knæ  og  bad,  faldt  tanken  mig  ind, 
at  hvis  jeg  vedblev  med  at  nære  dårlige  følelser  over  for 
hende,  ville  jeg  ikke  kunne  blive  ved  med  at  have  Anden 
hos  mig.  Jeg  blev  klar  over,  at  jeg  havde  ladet  hadet  vokse 
i  mit  hjerte,  og  det  had  tærede  på  min  sjæl. 

Jeg  havde  inderlig  brug  for  min  himmelske  Faders  og 
hans  Ånds  nærvær,  og  jeg  havde  i  høj  grad  brug  for  at 
omvende  mig.  Jeg  fastede  og  bad  om  hjælp  til  at  fjerne 
fjendskabet  mellem  os.  Jeg  havde  brug  for  en  mulighed 
for  at  få  det  bragt  ud  af  verden. 

Nu  så  det  ud  til,  at  mine  bønner  var 
blevet  besvaret.  Jeg  tog  mod  til  mig, 
for  ud  af  døren  og  lagde  hånden 
på   hendes    skulder.    Hun    stirrede 
chokeret  på  mig.  Så  røg  det  ud  af 
mig:  »Kan  du  tilgive  mig?  Jeg  ved 
ikke,  om  vi  nogensinde  kan  blive 
venner,  og  jeg  ved  ikke,  hvad  du  vil 
gøre  i  fremtiden,  men  jeg 


lover  dig,  at  jeg  aldrig  mere  vil  tale  dårligt  om  dig.  Jeg  vil 
ikke  længere  betragte  dig  som  min  fjende.« 

Det,  der  derefter  skete,  er  svært  at  beskrive.  Herrens 
dejlige  Ånd  omsluttede  os  begge.  Da  vi  omfavnede 
hinanden,  smeltede  al  vores  bitterhed  bort.  Vi  græd  og 
knugede  hinanden  og  lo. 

Kærlighed,  glæde  og  fred  er  så  vidunderlige  velsignelser, 
at  jeg  undrede  mig  over,  hvorfor  jeg  havde  valgt  at  bære 
rundt  på  vredens  og  bitterhedens  tunge  byrder,  som  havde 
tynget  min  sjæl  og  tæret  på  min  åndelige  styrke  i  så  lang 
tid.  Jeg  glæder  mig  over  at  kunne  sige,  at  jeg  har  holdt  mit 
løfte,  og  at  vi  er  blevet  venner.  Jeg  er  siden  flyttet  fra  kvar- 
teret, men  jeg  har  ikke  glemt  den  lektion  i  tilgivelse  og 
kærlighed,  som  jeg  lærte  hin  dejlige  sommerdag.  D 


Min  anden  dåb 


Fortalt  til  Michael  J.  Bearman  af  Chen  Jya  Shen 

FOTO:  VENLIGST  UDIANT  AF  MICHAEL  J.  BERMAN 


Jeg  er  født  og  opvokset  i  Kina  og  gjorde  tjeneste  som 
soldat  der.  Senere,  mens  jeg  boede  i  Taiwan,  hørte 
jeg  om  Jesus  Kristus  og  blev  døbt  af  en  protestantisk 
missionær  fra  Nordeuropa.  Gennem  de  følgende  42  år 
var  jeg  en  aktiv  fortaler  for  kristendommen  og  leder  i  mit 
trossamfund. 

Skønt  jeg  holdt  fast  ved  min  kristne  tro,  følte  jeg  mig 
ikke  længere  tilfreds  med  min  kirke  og  begyndte  at  søge 
sandheden  andetsteds.  Så  da  to  sidste  dages  hellige 
missionærer  bankede  på  min  dør  i  september  1993, 
lukkede  jeg  dem  med  glæde  ind.  Søster  Nelson  og  søster 
Shao  fortalte  mig  om  Mormons  Bogs  budskab,  og  jeg  tog 
imod  et  eksemplar  af  bogen.  Men  mit  sind  var  i 
vildrede,  for  jeg  havde  hørt  mange  angreb  på  denne 
»mormonkirke«.  Søstrene  brugte  to  timer  på  at  besvare 
mine  spørgsmål. 

Da  de  besøgte  mig  næste  gang,  indbød  de  mig  til  at  gå 
i  kirke  med  dem.  Jeg  trådte  ind  i  deres  lejede  bygning  i 
Lungtan  Taoyuan  for  første  gang  sidst  i  september.  Jeg 
fandt  blandt  andet  ud  af,  at  de  også  troede  på  Bibelen! 
Denne  opdagelse  fik  mig  til  at  ile  hjem  efter  mine  skrifter 
i  pausen  mellem  møderne. 

Den  følgende  søndag  kom  søstrene  tilbage,  ledsaget  af 
to  unge  mænd,  som  hed  ældste  Roser  og  ældste 
Bearman.  Et  af  de  første  emner,  som  ældsterne  forklarede 
for  mig,  var,  at  Faderen  og  Sønnen  havde  vist  sig  for 
Joseph  Smith  som  svar  på  hans  bøn  om,  hvilken  kirke 
han  skulle  tilslutte  sig.  Vi  læste  en  stor  del  af  denne 
beretning  højt,  blandt  andet  dette  vers: 

»Der  blev  svaret  mig,  at  jeg  ikke  skulle  slutte  mig  til 
nogen  af  dem,  thi  de  var  alle  forkerte.  Den  person,  som 
talte  til  mig,  sagde,  at  alle  deres  trosbekendelser  var  en 
vederstyggelighed  for  ham,  og  at  disse  lærere  alle  var 
fordærvede,  at  >de  drager  nær  til  mig  med  læberne,  men 
deres   hjerter   er  langt   fra  mig.    De   lærer   sådanne 

lærdomme,  som  er  menneskebud  og  har  gudfrygtighe- 
dens skin,  men  fornægter  dens  kraft<«  QS-H  1:19). 

Disse  ord  gav  genklang  dybt  i  mit  hjerte,  og  Ånden  var 
meget  stærk.  Jeg  så  op  efter  at  have  læst  det  skriftsted  og 
sagde  blot:  »Det  er  sandt.« 

Derefter  fortalte  ældsterne  mig  om  frafaldet,  Kirkens 
genoprettelse  og  gengivelsen  af  præstedømmets 
myndighed.  Men  da  de  opfordrede  mig  til  at  blive  døbt, 
blev  jeg  rystet.  Jeg  var  jo  blevet  døbt  mange  år  tidligere, 
også  ved  nedsænkning.  Det  syntes  så  unødvendigt  at 
blive  døbt  igen.  Det  virkede  som  et  forræderi  mod  min 
tidligere  tro. 

Ældsterne  fik  mig  til  at  love  at  bede  om,  hvorfor  det 
var  vigtigt  at  blive  døbt  af  en,  der  har  den  rette 
myndighed.  Så  gik  de.  Uden  at  jeg  vidste  det,  begyndte  de 
at  faste  for  mig  samme  dag.  De  bad  om,  at  jeg  måtte  forstå 
betydningen  af  at  blive  døbt  med  den  rette  myndighed. 

Ældsterne  blev  glædeligt  overrasket,  da  jeg  ved  et  af 
vore  næste  møder  bekendtgjorde,  at  jeg  gerne  ville  døbes 
som  medlem  af  Jesu  Kristi  Kirke  af  Sidste  Dages  Hellige. 
Min  sjæl  frydede  sig  den  dag.  »Gud  har  besvaret  min 
bøn,«  fortalte  jeg  dem,  »og  jeg  ved,  at  det  er  Guds  vilje, 
at  jeg  skal  døbes.«  Glade  lagde  de  hastige  planer  om,  at 
ordinansen  skulle  udføres  den  14-  november  1993. 

Det  var  en  smuk  og  fantastisk  oplevelse  at  træde  ned 
i  dåbens  vande  og  senere  blive  bekræftet  som  medlem  af 
Jesu  Kristi  Kirke  af  Sidste  Dages  Hellige.  Da  dagens  begi- 
venheder var  ovre,  forsøgte  jeg  at  udtrykke  mine  følelser 
for  ældsterne.  »Jeg  har  vandret  med  Herren  i  mere  end 
40  år,«  fortalte  jeg  dem,  »og  i  dag  er  jeg  endelig  blevet 
medlem  af  hans  Kirke!«  D 

Chen  Jya  Shens  (i  midten)  dejlige  dåbsdag.  Her  er 
han  sammen  med  sin  datter  og  fuidtidsmissionærerne 
ældste  Bearman  (til  venstre)  og  ældste  Roser. 

DeAnne  Walker 


FOTO:  FORFATTEREN,  BORTSET  FRA  HVOR  ANDET  ER  ANGIVET 
BAGGRUNDSFOTO:  NESTOR  CURBELO 


I  pjecen  Til  gavn  og  styrke  for  de  unge  kommer  Det  Første 
Præsidentskab  med  en  udfordring  til  Kirkens  unge:  »I  er 
ikke  bare  almindelige  unge  mænd  og  piger.  I  er  udvalgte 
ånder,  som  er  blevet  holdt  tilbage  for  at  komme  frem  i  disse 
dage,  hvor  fristelserne,  ansvaret  og  mulighederne  er  størst ... 
I  denne  tid  skal  I  ikke  alene  leve  retfærdigt,  men  også  være 
eksempler  for  jeres  omgangskreds.« 

De  unge  sidste  dages  hellige  i  Argentina  har  taget  denne 
udfordring  op  i  Kirken  og  i  seminarklasserne,  ved  skoleakti- 
viteter  og  i  deres  egne  hjem, 

BUENOS  AIRES 

Når  besøgende  i  Argentina  kører  fra  lufthavnen  ind  til 
Buenos  Aires,  bliver  mange  af  dem  slået  af  forbløffelse  over 
det  smukke  tempel.  Templet,  der  ligger  lige  i  nærheden  af 
[i  denne  travle  motorvej,  står  som  en  vogter,  der  våger  over 
byen.  Det,  de  fleste  besøgende  ikke  ved,  er,  at  siden  templet 
blev  indviet  i  1986,  har  det  været  en  vogter  for  Argentinas 
sidste  dages  hellige.  Det  er  symbol  på  alt,  hvad  Kirkens 
medlemmer,  både  unge  og  gamle,  finder  helligt  og  smukt. 

Ungdomsgrupper  fra  de  omkringliggende  områder 
kommer  ofte  til  templet  lørdag  morgen  for  at  udføre  dåb  for 
de  døde.  Det  er  ikke  altid  let  for  dem  at  komme  hertil  -  selv 
ikke  dem,  der  bor  i  byen  -  for  afstandene  er  store  i  denne 
enorme  storby.  Men  de  unge  mænd  og  unge  piger  fra 
Castelar  Ward  i  Castelar  Stav  i  Buenos  Aires  i  Argentina 
føler  sig  meget  heldige,  fordi  de  bor  tæt  ved  templet  og 
bestræber  sig  på  at  udføre  dåb  en  gang  om  måneden.  De 
taler  om  nogle  af  de  oplevelser,  som  de  har  haft,  og  om  deres 
voksende  vidnesbyrd. 


STJERN 

10 


E  N 


^^"^»f 


Victor  Gorosito,  1 7  år 


CastelarWard  i  Castelar 
Stav  i  Buenos  Aires 


»Det  er  vidunderligt  at  komme  i  templet,  fordi  jeg  kan 
Hive  døbt  for  mennesker,  som  er  døde.  De  kan  modtage 

o 

evangeliets  velsignelse  gennem  mig.  Jeg  kan  føle  Ånden, 
fordi  jeg  ved,  at  jeg  gavner  værket,  og  jeg  ved,  at  det 
glæder  min  himmelske  Fader. «  -  Wanesa  Rey 


»]eg  vil  altid  huske  den  første  gang,  hvor  jeg  var  i 
templet.  Det  var  en  aften,  og  da  vi  drejede  fra  motorvejen 
og  så  lysene  og  det  hele,  var  det  hare  så  smukt.  Da  jeg 

o 

trådte  ind  i  templet,  følte  jeg  Anden  meget  stærkt.  Jeg 
vidste,  at  Kirken  var  sand.  Hver  gang  jeg  besøger  templet, 
hjælper  det  mit  vidnesbyrd  til  at  vokse. «  -  Victor  Gorosito 


Vanesa  Rey,  1 7  år 


CastelarWard  i  Castelar 
Stav  i  Buenos  Aires 


Enzo  Comerci,  13  år 


CastelarWard  i  Castelar 
Stav  i  Buenos  Aires 


»Jeg  var  i  templet  for  første  gang  for  et  halvt  år  siden. 
Jeg  syntes,  at  det  var  så  smukt.  Jeg  prøver  at  komme  tilbage 
og  udføre  dåb,  så  ofte  jeg  kan. «  -  Enzo  Comerci 


Juan  Gabriel  Barrionuevo,  1 2  år 


»Da  præsident  Hinckley  kom  til  Buenos  Aires,  var  jeg 
til  stede  og  hørte  ham  tale  ved  den  konference,  som  blev 
ajholdi  på  et  fodboldstadion.  Jeg  vil  aldrig  glemme  den 
vidunderlige  følelse,  som  jeg  havde,  da  præsident  Hinckley 
og  alle  de  andre  vinkede  farvel  med  hvide  lommetørklæder 
cjter  mødet.«  -  Juan  Gabriel  Barrionuevo 


En  gruppe  unge  mænd  og  unge 

piger  fra  Castelar  Ward  holder 

hvil  uden  for  templet  i  Buenos 

Aires  i  Argentina. 


Castelar  Ward  i  Castelar 
Stav  i  Buenos  Aires 


_,/ 


Seminareleverne  fra 
Mendoza  samles  til 


morgenseminar  pa 
Cerro  de  la  Gloria 


I  MENDOZA 

Seminarelever  fra  fire  forskellige  ward  forlader  stille 
deres  hjem  en  time  før  solopgang.  Den  kølige  efterår- 
sluft  får  dem  til  at  løbe  hurtigt  hen  til  den  varme, 
ventende  bil,  der  allerede  er  halvt  fyldt  med  søvnige 
teenagere  og  ledere.  Byen  vågner  først  om  to  timer,  og 
kun  få  varevogne  og  tidlige  pendlere  deler  vejen  med 
den  karavane  af  unge  sidste  dages  hellige,  som  kører  ud 
af  byen  og  op  ad  den  snoede  vej  til  Cerro  de  la  Gloria. 

Da  gruppen  når  frem  til  bjergtoppen,  ses  et  svagt 
rødligt  orange  skær  på  den  østlige  horisont,  men 
»Herlighedsbjerget«  skjuler  stadig  på  sin  skat.  I  det  grå 
morgenlys  synger  eleverne  en  salme,  beder  en  bøn  og 
begynder  dagens  studium  af  evangeliet.  Og  så  afgiver 
mørket  sin  hemmelighed  -  stråler  af  rødt  og  orange 
fylder  himlen,  mens  solen  afslører  det  storslåede 
panorama,  som  omgiver  dagens  klasselokale  på  bjer- 
gets top.  Andesbjergenes  majestætiske  tinder  ses  ude 
mod  vest  og  de  vidtstrakte  sletter,  som  omgiver  byen 
mod  øst,  viser  Skaberens  vidunderlige  værk. 

1  disse  idylliske  omgivelser,  som  er  meget  ander- 
ledes fra  deres  normale  klasselokale,  næres  disse  unge 
mænd  og  unge  piger  fra  Mendoza  i  Argentina  åndeligt 
og  styrkes  til  at  møde  den  nye  dags  udfordringer.  Mens 
solen  stiger  højere  på  himlen,  må  morgenstilheden 
vige  for  dagens  bekymringer,  men  eleverne  bliver  lidt 
længere  og  taler  om  de  velsignelser,  som  evangeliet 
giver  dem. 

Stella  Lucero,  1 7  år 


Mendoza  1 .  Ward 
i  Mendoza  Stav  i  Argentina 


■:^^■J^■ 


»I  den  kirke,  som  vi  tilhørte  før,  talte  de  aldrig  om  Frelseren.  Da  missionærerne 
kom  til  vores  hjem  sidste  år,  fortalte  de  os  om  Jesus  Kristus.  Det  var  derfor,  jeg 
besluttede  at  blive  medlem  af  Kirken,  for  jeg  ville  gerne  vide  mere  om  ham.« 
-  Stella  Lucero 


Maria  Eugenia  Rossi, 
15  år 


Godoy  Cruz  Vest  Ward 
i  Godoy  Cruz  Stav  i  Argentina 


»Jeg  glemmer  aldrig,  dengang  hvor  jeg  rejste  med 
vores  ward  ind  for  at  høre  præsident  Gordon  B.  Hinckley 
tale  i  Buenos  Aires.  Busrejsen  varede  to  hele  dage  -16 
timer  hver  vej.  Da  profeten  talte,  vidste  jeg,  at  hans  ord 
stammede  fra  Jesus  Kristus.  Jeg  fornemmede  noget 
meget  stærkt  i  mit  hjerte.  Jeg  vidste,  at  Kirken  var  sand.« 
-  Maria  Eugenia  Rossi 


Leandro  Lommatzsch,  14  år 


Yemlna  Rastelli,  14  år 


Godoy  Cruz  Vest  Ward 
Godoy  Cruz  Stav  i  Argentina 


Karen  Nunez,  1 6  år 


San  Ignacio  Ward 
i  Godoy  Cruz  Stav  i  Argentina 


San  Ignacio  Ward 
i  Godoy  Cruz  Stav  i  Argentina 


»Jeg  hørte  præsident  Hinckley  tale  i  Santiago  i 
Chile,  dagen  før  han  kom  til  Buenos  Aires.  Jeg  blev 
rørt  af  Anden,  da  jeg  hørte  profeten  tale,  og  jeg  fik 
tårer  i  øjnene.  Jeg  vidste,  at  det,  han  sagde,  var  sandt.« 
-  Leandro  Lommatzsch 


»Jeg  er  så  glad  for,  at  jeg  går  til  seminar, 
fordi  det  hjælper  mig  til  at  være  stærk  og 
afholder  mig  fra  at  >være  af  verden<  og  kæmpe 
mod  alt  det,  der  er  dårligt  i  verden.  Jeg  ville  gerne  gå  til  italiensk  i  år,  men 
kurset  lå  samtidig  med  seminar.  Jeg  var  ked  af,  at  jeg  ikke  kunne  gå  til  itali- 
ensk, men  jeg  ved,  at  jeg  lærer  vigtigere  ting  i  seminar.«  -  Yemina  Rastelli 


»Jeg  traf  min  ven  Ariel  for  seks  år  siden.  Noget  af  det  første,  jeg  fortalte  ham  var,  at  jeg 
er  medlem  af  Kirken.  Han  var  meget  interesseret,  og  nu  går  han  i  kirke  og  til  seminar 
sammen  med  mig.  Jeg  ved,  at  seminar  har  hjulpet  mig  til  at  kende  skrifterne  bedre  og  fortælle 
mine  venner  om  evangeliet.«  -  Karen  Nunez 


Andrés  Navarro,  1 8  år 


»Da  jeg  gik  i  folkeskolen,  gjorde  nogle  af  mine  venner  nar  ad  mig,  fordi  jeg  er 
medlem  af  Kirken.  Jeg  ville  gerne  fortælle  dem  om  mit  vidnesbyrd,  men  jeg  var  for 
genert.  Jeg  besluttede  mig  for  at  bede  om  det,  og  da  jeg  havde  bedt,  kunne  jeg  bære 
vidnesbyrd  for  dem.  Senere  stillede  en  af  mine  venner  spørgsmål  om  Kirken,  og  andre 
begyndte  at  lytte.  Siden  den  dag  har  mine  venner  vist  mig  og  Kirken  mere  respekt.« 
-  Andrés  Navarro 


Maipu  de  Cuyo  Ward 
i  Maipu  de  Cuyo  Stav  i  Argentina 


I  SALTA 

Byen  Salta  ligger  i  Argentinas  nordvestligste  hjørne  tæt  på  grænsen  til  Bolivia.  I  denne  smukke,  men  noget  øde 
egn  af  landet,  går  livet  sin  travle  gang,  og  det  er  ikke  altid  let  at  være  en  ung  sidste  dages  hellig.  Mange  nye 
medlemmer  har  måtte  lave  om  på  deres  levevis  og  har  måttet  forklare  for  deres  venner  og  klassekammerater,  hvorfor 
de  tror  på  det,  de  gør.  Nogle  kæmper  for  at  få  forældre  eller  familie,  som  ikke  er  medlemmer  af  Kirken,  til  at  forstå, 
hvad  evangeliet  betyder  for  dem. 

Da  en  sidste  dages  hellige  kirkebygning  blev  raseret  af  en  brand  for  nogle  år  siden,  udviste  de  hellige  tro  og  håb. 
Efter  en  stor  arbejdsindsats  og  mange  ofre  stod  en  smuk,  ny  kirkebygning  færdig,  blot  18  måneder  efter  tragedien. 
Mange  af  de  unge  SDH  i  Salta  udviser  samme  tro,  håb  og  begejstring  for  at  »bygge«.  »Hvordan  bygger  vi?»  vil  de 
måske  spørge.  Men  svaret  er  ligetil:  Ved  at  stå  op  kl.  5.00  om  morgenen  for  at  deltage  i  seminar,  ved  at  studere  skrif- 
terne dagligt,  ved  at  være  gode  eksempler  for  deres  venner  og  ved  at  samle  mod  til  at  bære  vidnesbyrd  -  alt  det  er 
med  til  at  bygge  Kirkens  fremtid. 


Nelida  Ivana  Gonzaiez,  15  år 


»Jeg  blev  ikke  medlem  af  Kirken,  før  jeg  var  12  år,  men  mit  vidnes- 
byrd er  vokset  meget  siden  dengang.  Jeg  elsker  at  deltage  i  seminar  og 
lære  mere  om  Jesus  Kristus  og  hvad  han  har  gjort  for  os.  Jeg  tager  som 
regel  mine  notesbøger  med  i  skole  efter  seminar,  så  jeg  kan  vise  dem  til 
mine  venner  og  fortælle  dem  om  Kirken.«  -  Natalia  Virginia  Chaile 


^ 


Natalia  Virginia  Chaile,  14  år 


Olavarria  Word 
Salta  Vest  Stav  i  Argentina 


»Da  jeg  begyndte  at  gå  til  seminar,  havde  jeg  ikke 
noget  stærkt  vidnesbyrd.  Men  efter  at  have  læst  skrif- 
terne, har  jeg  følt  Kristi  kærlighed  velsigne  min  familie 
og  styrke  os.«  -  Nelida  Ivana  Gonzaiez 


»Jeg  vil  gerne  være  missionær  Jeg  fortæller  altid  mine  venner  om  Kirken,  og  jeg 
fortæller  dem,  at  jeg  ved,  at  Kirken  er  sand.  Jeg  har  hjulpet  missionærerne  med  at  finde 
unge,  som  de  kan  undervise,  og  jeg  har  lavet  aftaler  for  dem. «  -  Andrea  Lorena  Bemel 


Poola  Ramina  Martinez,  1 6  år 


»Da  jeg  blev  døbt,  havde  jeg  ikke  den  forståelse, 
som  jeg  har  nu.  Jeg  har  aldrig  båret  vidnesbyrd  i  Kirken,  men  nu 
vil  jeg  gerne. «  -  Paola  Ramina  Martinez 


Eva  Anaiia  Arce,  17  år 


Tres  Cerritos  Ward 
i  Salta  Stav  i  Argentina 


»Engang  bad  vi  i  seminar  om,  at  der  måtte  komme  flere 
elever.  Da  vi  havde  bedt,  he^ndte  tre  af  vores  venner  at  komme 
—  vi  vidste,  at  det  var  et  svar  på  vores  bøn.«  ~  Eva  AncAia  Arce 


^ 


Tres  Cerritos  Ward 
i  Salta  Stav  i  Argentina 

Maria  Saavedra,  1 5  år 


Olavarria  Ward 
Salto  Vest  Stav  i  Argentina 


»Når  mine  venner  spørger  mig:  >Hvorfor  bander  du  ikke?<  og  >Hvorfor  drikker  du  ikke 
kaffel<  så  fortæller  jeg  dem,  hvad  jeg  tror  på.  Jegfortæller  dem,  at  vi  lærer  at  være  gode  eksem- 
pler både  i  Kirken  og  udenfor  «  -  Maria  Saavedra 


»Det  er  kun  to  år  siden,  at  jeg  blev  døbt.  Da  jeg  trådte  op  af  dåbens  vande,  følte  jeg,  at  der 

var  nogen  ved  min  side. «  -  José  Amaldo  ChaiXe 

José  Arnaldo  Chaiie,  1 7  år 


!S^*"  * 


GODE  EKSEMPLER 

Ældste  John  B.  Dickson,  tidligere  præsident  for 
Sydamerikas  sydlige  område,  fortæller  om  et 
ungdomstjenesteprojekt  med  deltagelse  fra  hele 
området,  som  blev  afholdt  for  flere  år  siden:  »De 
unge  fra  Comodoro  Rivadavia  Stav  i  Argentina, 
som  ligger  i  den  sydligste  del  af  Argentina,  havde 
besluttet  at  male  1,25  km  hegn  langs  en  strand.  150 
unge  og  deres  ledere  med  hvid  maling,  bøtter  og 
pensler  må  have  været  et  opsigtsvækkende  syn,  for 
da  den  lokale  radiostation  hørte  om  begivenheden, 
kom  de  ned  for  at  se  nærmere  på  det.  >Hvem  er  de 
unge  mennesker? <  spurgte  de.  >De  er  unge  fra  Jesu 
Kristi  Kirke  af  Sidste  Dages  Hellige. <  >Hvorfor  gør 
de  det  her?<  > Fordi  de  holder  af  deres  samfund  og 
har  lyst  til  at  gøre  en  frivillig  indsats.  <  De  oplyS' 
ninger  blev  sendt  ud  over  radiostationerne  og  i 
lokalaviserne. 

De  unge  vidste,  at  de  gjorde  noget  for  andre,  og 
de  glemte  sig  selv,  mens  de  tjente  andre,«  siger 
ældste  Dickson.  »Hvis  man  ganger  det  eksempel 
igen  og  igen  i  omtrent  160  stave  i  området,  som  alle 
ydede  samfundstjeneste  samme  dag,  så  er  virkningen 
fantastisk!« 

Og  til  hverdag,  uden  nogen  form  for  presse- 
dækning, fortsætter  de  unge  mænd  og  unge  piger  i 
Argentinas  62  stave  med  at  tjene  andre  og  møde 
deres  personlige  udfordringer.  De  er  gode  eksempler 
for  deres  venner  og  familie,  når  de  studerer  evan- 
geliet, hjælper  andre  og  styrker  deres  eget  vidnes- 
byrd. Virkningen  af  denne  indsats  er  enestående.  D 

En  seminarklasse  i  Salto 

Den  levende  profets  ord 

Råd  og  vejledning  fra  præsident  Gordon  B.  Hinckley 


VIRKE  I  KIRKEN 

»Lad  Kirken  være  jeres  kære  ven.  Lad 
den  være  jeres  bedste  ledsager.  Tjen,  der  hvor 
I  kaldes  til  at  tjene.  Gør  det,  som  I  bliver  bedt 
om.  Enhver  stilling,  som  I  får,  vil  øge  jeres  evner. 
Jeg  har  tjent  i  mange  ansvarsfulde  kaldelser  inden  for 
denne  storslåede  organisation.  Hver  eneste  form  for  virke 
medførte  sine  egne  velsignelser. 

Det  vil  også  kræve  uselvisk  hengivenhed,  urokkelig 
loyalitet  og  tro  af  jer.  I  vil  komme  til  at  tjene  i  mange 
forskellige  funktioner,  inden  jeres  liv  er  omme.  Nogle  af 
dem  vil  måske  virke  ubetydelige,  men  der  er  ingen  små 
eller  ubetydelige  kaldelser  i  denne  Kirke.  Enhver  kaldelse 
er  vigtig.  Enhver  kaldelse  er  nødvendig  for  værkets 
vækst.  Se  aldrig  ned  på  et  ansvar  i  Kirken  ... 

Gør  plads  til  Kirken  i  jeres  liv.  Lad  jeres  kundskab  om 
dens  lære  vokse.  Lad  jeres  viden  om  dens  organisation 
øges.  Lad  jeres  kærlighed  til  dens  evige  sandheder  blive 
stedse  stærkere. 

Kirken  vil  måske  bede  jer  om  at  yde  ofre.  Den  vil  måske 
kræve,  at  I  giver  det  bedste,  som  I  ejer.  Det  er  ikke  noget 
tab,  for  I  vil  opdage,  at  det  bliver  en  investering,  som  giver 
afkast,  så  længe  I  lever.  Kirken  er  den  største  kilde  til  evig 
sandhed.  Tag  imod  den  og  hold  fast  ved  den.«' 

GIV  JER  TID  TIL  AT  TÆNKE 

»Vores  tilværelse  er  meget  travl.  Vi  løber  fra  det  ene  til 
det  andet.  Vi  slider  os  selv  op  i  den  tankeløse  stræben 
efter  at  nå  mål,  som  er  af  flygtig  værdi.  Vi  har  ret  til  at 
bruge  lidt  tid  på  at  tænke  over  tingene  og  udvikle  os.  Jeg 
kan  huske,  da  min  kære  far  var  så  gammel,  som  jeg  er  nu. 
Han  boede  i  et  hus  med  en  grund,  hvorpå  der  stod  en 


stenmur.  Den  var  en  lav  mur,  og  når  det  var 

varmt  i  vejret,  gik  han  ud  og  satte  sig  på  sin 

mur.  Jeg  syntes,  at  det  virkede,  som  om  han 

sad  derude  i  timevis  og  tænkte,  mediterede  og 

funderede  over  det,  som  han  ville  sige  og  skrive, 

for  han  var  en  meget  talentfuld  taler  og  forfatter.  Han 

læste  meget,  selv  i  sin  høje  alder.  Han  holdt  aldrig  op 

med  at  udvikle  sig.  For  ham  var  livet  og  det  at  tænke  et 

storslået  eventyr.«^ 

VI  ER  KRISTNE 

»Er  vi  kristne?  Selvfølgelig  er  vi  det!  Det  kan  intet 
ærligt  menneske  benægte.  Vi  er  måske  noget  anderledes 
end  den  traditionelle  kristendom.  Men  ingen  tror  mere 
bogstaveligt  på  Vorherre  Jesu  Kristi  forløsning  end  vi. 
Ingen  tror  mere  fundamentalt  på,  at  han  var  Guds  Søn, 
at  han  døde  for  menneskenes  synder,  at  han  opstod  fra 
graven,  og  at  han  er  den  levende,  opstandne  Søn  af  den 
levende  Fader. 

Alle  vores  lærdomme,  alle  vores  religiøse  skikke 
udspringer  af  den  ene  grundlæggende  læresætning:  >Vi 
tror  på  Gud,  den  evige  Fader,  på  hans  Søn  Jesus  Kristus 
og  på  Helligånden.  <  Det  er  vores  første  trosartikel,  og  alt 
andet  udspringer  af  den.  «^ 

BARMHJERTIGHED 

»Frelseren  sagde:  >Salige  er  de  barmhjertige,  for  de 
skal  møde  barmhjertighed <  (Matt  5:7).  Der  er  så  meget 
had  i  denne  verden.  Der  er  så  meget  bitterhed  i  verden. 
Der  er  så  meget  selviskhed  i  verden.  Der  er  så  meget 
arrogance  i  verden.  Hvor  er  det  dog  vidunderligt,  at  vi 
kender  til  egenskaben  barmhjertighed,  som  får  os  til  at 

hjælpe  dem  med  matte  knæ,  som  så  at  sige  ikke  kan  stå 
på  egne  ben  -  at  hjælpe  dem  i  en  barmhjertig,  kærlig  og 
venlig  ånd.  Det  er  jo  selve  essensen  i  Herrens  evange- 
lium.  >Alt,  hvad  I  vil,  at  mennesker  skal  gøre  mod  jer,  det 
skal  I  også  gøre  mod  dem<  (Matt  7:12).  Hvor  er  der  dog 
brug  for,  at  vi  udviser  barmhjertighed.«''' 


LEV  PÅ  EN  MÅDE,  SÅ  I  ER  VÆRDIGE  TIL  PRÆSTEDØMMET 

»I  denne  Kirke  kan  enhver  mand,  som  lever 
værdigt,  blive  ordineret  til  det  hellige  præstedømme. 
Og  med  den  ordination  følger  et  enormt  ansvar.  I 
mænd,  der  bærer  Guds  præstedømme,  lever  I  værdigt? 
Lever  I  på  en  sådan  måde,  at  den  Almægtiges  kraft  kan 
virke  igennem  jer?  Er  I  sådan  en  ægtemand,  som  I 
burde  være  for  jeres  hustruer?  Taler  I  venligt,  respekt- 
fuldt og  kærligt  til  hende?  Det  største,  som  I  nogen- 
sinde vil  opnå  i  dette  liv,  er  jeres  elskede  hustrus 
følgeskab.  Vær  aldrig  grov  over  for  hende.  Tal  aldrig 
ned  til  hende.  I  skal  altid  opløfte  og  støtte  hende.  Lad 
enhver  kvinde  kunne  sige:  >Jeg  er  så  taknemlig  for  min 
mand,  som  jeg  elsker,  og  som  jeg  ved  elsker  mig.<  Er  I 
som  præstedømmebærere  værdige  til  at  lægge 
hænderne  på  de  syge,  salve  dem  med  indviet  olie  og 
velsigne  dem,  så  de  kan  blive  raske  igen?  Lever  I  sådan? 
Holder  I  synd  ude  af  jeres  liv,  så  I  kan  være  værdige  til 
denne  vidunderlige  magt?  Er  I  som  præstedømme- 
bærere værdige  til  at  virke  i  Kirkens  ledelse?  Til  at 
tjene  i  enhver  kaldelse,  som  I  måtte  få?  Og  til  at  yde 
jeres  bedste? 

I  unge  mænd,  som  er  til  stede,  har  modtaget  Det 
Aronske  Præstedømme.  Holder  I  jer  værdige  til  det 
præstedømme  ved  at  holde  jer  selve  rene  og  gøre  det 
rette,  >at  enhver  måtte  kunne  tale  i  Herrens  navn,  han, 
som  er  verdens  Frelser<  (LSJ'  1:20)?«^  D 

NOTER 

1.  Morgensamling  i  Institut  i  Logan  i  Utah,  den  2L  oktober 
1997. 

2.  Morgensamling  i  Institut  i  Logan  i  Utah,  den  21.  oktober 
1997. 

3.  Møde  med  Religion  Newswriters  Association  i 
Albuquerque  i  New  Mexico,  den  14.  september  1997. 

4.  Regionalkonference  i  Montevideo  i  Uruguay,  den  10. 
august  1997. 

5.  Medlemsmøde  i  Vava'u  i  Tonga,  den  15.  oktober  1997. 

lUJ  MA  IKKE 
BEGÅ  DRAB«. 


Arthur  R.  Bassett 

BAGGRUND:  UDEN  DEN  MINDSTE  VREDE,  AF  NANCY  GlAZIER; 
INDSAT:  LOVGIVEREN  MOSES,  AF  TED  HENNINGER 


Det  sjette  bud  forbyder 
mord.  Det  er  minimums- 
kravet. Frelserens 
eksempel  viser  os  den 
større  forventning:  At  vi  beriger  andres  liv. 

Blandt  de  skatte,  der  opbevaredes  t  den 
hellige  pagtens  ark  på  det  gamle  Israels  tid, 
var  de  to  stentavler,  som  de  ti  bud  var 
skrevet  på.  De  første  fire  af  disse  bud 
omhandler  vores  forhold  til  Gud,  mens  det  femte  drejer 
sig  om  vores  forhold  til  vore  forældre.  Ifølge  traditionen 
skulle  det  sjette  bud,  »Du  må  ikke  begå  drab«  (2  Mos 
20:13),  have  stået  øverst  på  den  anden  tavle,  som 
omfatter  listen  over  Herrens  vilje  med  hensyn  til  vores 
omgang  med  vore  medmennesker. 

Skønt  forholdsvis  få  mennesker  føler  sig  fristet  til  at  slå 
ihjel,  er  mange  flere  end  vi  aner  påvirket  af  overtrædelsen 

af  dette  bud.  Vi  finder  ingen 

fred  i  denne  verden,  hvor  drab 

ofte  benyttes  som  middel  til  at 

udføre  politisk  strategi  eller  opnå 

personlig  vinding.  Vi  synes  at  trænge 

til    et    moderne    Sinaj -bjerg,    fra   hvis 

ophøjede  tinder  Gud  igen  kunne  lade  sin 

røst  tordne:  »Du  må  ikke  begå  drab!« 

ET  VERDENSOMSPÆNDENDE  PROBLEM 

Første  verdenskrig  blev  kaldt  krigen, 

der  skulle  gøre  en  ende  på  al  krig.  Efter 

den  anden  verdenskrig  mente  mange,  at 

rædsler  som  jødeudryddelsen,  der  blev  årsag 

til  utallige  menneskers  død,  aldrig  ville  kunne 

gentage  sig,  mens  civiliserede  nationer  så  til.  Men  i  de 


år,  der  er  gået  siden  da,  har  masseudryddelser  fundet  sted 
i  lande  fra  Sydøstasien  til  Afrika  og  Østeuropa. 

Det  sjette  bud  overtrædes  også  af  seriemordere  og 
massemordere  i  både  store  og  små  lande.  Bandekrige  fører 
til  næsten  epidemiske  dødsfald,  blandet  med  knivstikke- 
rier, skyderier  og  anden  meningsløs  vold.  Dette  hensyns- 
løse myrderi  medfører  ufattelige  lidelser  for  de  familier, 
som  mister  nogle  af  deres  kære,  og  det  skaber  frygt  blandt 
dem  i  hvis  byer,  landsbyer  og  nabolag  volden  hærger 

Jeg  mindes  med  glæde  min  barndom  i  en  lille  by  i  det 
sydøstlige  Idaho.  Jeg  kunne  gå  hjem  alene  efter  at  have 
været  i  biografen  om  aftenen  eller  til  en  aktivitet  på 
skolen  uden  at  skulle  frygte  for  mit  liv.  Jeg  håber,  at  det 
stadig  er  muligt  i  visse  mindre  byer,  men  jeg  fornemmer, 
at  det  er  et  ukendt  fænomen  mange  steder  i  dag. 

DEN  MEST  AFSKYELIGE  SYND 

Vi  ved,   at  forsoningen  har  virkning  for  alle,   der 
omvender  sig,  bortset  fra  dem,  der  begår  den  utilgivelige 
synd  mod  Helligånden  (se  Matt  12:31).  Men  i  vores 
omgang  med  hinanden  her  på  jorden  er  overtræ 
delse  af  det  sjette  bud  den  mest  afskyelige  synd, 
som  man  kan  begå.  Ved  at  afbryde  et  andet 
menneskes      jordiske       tilværelse       synder 
morderen  alvorligt  mod  det  menneske,  som 
vedkommende  har  slået  ihjel.  De,  der  slår 
ihjel,  stjæler  livets  dyrebare  gave  fra  en 
anden  og  stiller  sig  selv  i  åbent  oprør  mod 
Gud,  der  er  livets  giver. 

Desuden  bringer  mordere  sig  i  en 
situation,  hvor  det  er  umuligt  at  bede 
om  tilgivelse  fra  den,  man  har  syndet 
imod,  eller  at  gøre  skaden  god  igen  - 
i  hvert  fald  i  dette  liv.  Mord  er  så 
afskyelig  en  synd,  at  profeten  Joseph 
Smith  sagde,  at  mordere  »kan  ikke  få 
tilgivelse,    førend   de    har   betalt    til 
sidste  hvid«.^ 


Desuden  er  der  mange  af  vor  tids  store  moralske 
emner,  som  på  den  ene  eller  den  anden  måde  har  forbin- 
delse til  det  sjette  bud,  når  vi  tager  Herrens  tilføjelse  til 
det  i  betragtning:  »Du  skal  ikke  ...  slå  ihjel  eller  gøre  noget 
sådant«  (L&P  59:6;  fremhævelse  tilføjet).  Vor  tids  avis- 
overskrifter og  nyhedsudsendelser  er  fulde  af  emner  om 
»noget  sådant«:  Selvmord,  abort,^  medlidenhedsdrab, 
giftforurening,  bevidst  overførsel  af  AIDS-smitte  og 
meget  mere. 

KONSTANT  ÅRVÅGENHED 

Den  vold,  der  karakteriserer  vores  samfund, 
fortæller  os  meget  om  os  selv,  og  hvad  vi  skal  holde  øje 
med  i  vores  eget  og  vore  børns  liv.  For  eksempel 
skal  vi  konstant  være  på  vagt  over  for  griskhed  og 

selvoptagethed.  Disse 

karaktertræk  er  ofte 

voldens  rødder  Som 

Herren  forklarede  i 

Bjergprædikenen,  kan 

nedgørelse    af    andre 

eller   vrede    mod   dem 

føre  til  langt  alvorligere 

overtrædelser,  ja,  sågar 

mord  (se  Matt  5:21-22).  Selviskhed  og  stolthed  ligger 
som  regel  til  grund  for  hidsig  og  voldelig  adfærd. 

Ofte  opstår  vores  vrede,  fordi  det  hele  ikke  går  sådan, 
som  vi  gerne  vil  have,  eller  når  andre  ikke  gør  det,  som 
vi  vil  have,  at  de  skal  gøre.  Hvis  vi  sidder  i  en  magtpo- 
sition kan  vores  vrede  komme  til  udtryk  i  mange  former 
for  »uretfærdigt  herredømme«  (se  L&P  121:34-46). 
Hvis  vi  ikke  sidder  i  en  magtposition,  kan  vores  vrede 
ofte  give  sig  udtryk  i  indestængt  had  og  foragt,  der 
sommetider  kan  komme  til  at  gå  ud  over  uskyldige. 
Kong  Benjamin  var  tilsyneladende  bekymret  for,  at 
dette  skulle  ske  i  familien,  da  han  belærte  sit  folk  om 
ikke  alene  at  give  deres  børn  mad  og  klæder,  men  også 
afholde  dem  fra  at  slås  og  skændes  og  derved  tjene 
djævelen  (se  Mosiah  4:14-15). 

Ingen  gavner  sig  selv  ved  hele  tiden  at  opsøge  situati- 
oner, hvor  der  opstår  negative,  grimme  følelser.  Til  tider 
synes  vores  samfund  at  nære  en  morbid  fascination  af     at  trøste  alle,  der  sørger«  (Es  61:1-2),  men  han  »lader 


tilbøjeligheder  og  hører  op  med  at  udrydde  dyrever- 
denen, kan  løven  og  lammet  ligge  sammen  og  den  spæde 
lege  med  slangen,  uden  at  der  sker  barnet  noget.  «-^ 

Hvis  samfundet  begyndte  at  skønne  på  livets  hellighed 
i  alle  dets  afskygninger,  ville  meget  færre  mennesker  over- 
træde det  sjette  bud. 

VI  LEVER  I  EN  VOLDELIG  VERDEN 

Men  hvad  skal  vi  stille  op  i  en  verden  fuld  af  vold? 
Hvordan  skal  vi  reagere  på  de  problemer,  som  har  forbin- 
delse med  overtrædelse  af  det  sjette  bud?  Skrifterne  og 
vore  kirkelederes  ord  kombineret  med  tro,  håb  og 
kærlighed  giver  os  nogle  svar. 

Tro  på  Gud  i  en  voldelig  verden.  Ved  at  kende  Guds 
natur  kan  vi  finde  styrke  til  at  tackle  vores  verden. 
Fordi  han  nærer  stor  kærlighed  til  os,  sender  han  sin 
Søn  med  »lægedom  til  dem,  hvis  hjerte  er  knust  ...  for 


livets  skyggeside,  især  når  det  drejer  sig  om  død  og  vold. 
Vi  ser  drab  udspille  sig  igen  og  igen  -  ofte  i  slowmotion  - 
i  film  og  tv.  Sommetider  bifaldes  vold  inden  for  sport  og 
andre  konkurrenceprægede  aktiviteter.  Den  detaljerede 
skildring  af  vold  bliver  i  sig  selv  en  form  for  vold,  der 
udøves  mod  seeren. 

Jeg  har  altid  været  fascineret  af  en  belæring,  som 
profeten  Joseph  Smith  gav  de  brødre,  der  deltog  i  Zions 
Hær.  Denne  gruppe,  der  var  blevet  organiseret  ved 
åbenbaring,  var  beredt  på  at  komme  i  væbnet  kamp 
mod  dem,  der  forfulgte  Kirkens  medlemmer  i  Missouri. 
De  var  villige  til  om  nødvendigt  at  tage  liv  eller  miste 
deres  liv  for  at  forsvare  andre.  Og  dog  hindrede 
profeten  dem  i  at  dræbe  tre  klapperslanger,  som  de 
fandt  i  en  af  deres  lejre.  »Lad  dem  være  —  gør  dem  ikke 


ikke  den  skyldige  ustraffet«  (2  Mos  34:7).  Profeten 
Joseph  Smith  sagde:  »Vor  himmelske  Fader  er  mere 
fordomsfri  og  overbærende  i  sine  synspunkter  og 
uendelig  i  sin  nåde  og  med  sine  velsignelser,  end  vi  er 
rede  til  at  tro  eller  modtage,  men  er  samtidig  frygteli- 
gere for  de  ugudelige,  forfærdeligere  i  udførelsen  af  sine 
straffedomme  og  mere  parat  til  at  opdage  hvert  falsk 
trin  og  hver  falsk  fremgangsmåde,  end  vi  er  i  stand  til  at 
formode,  at  han  er.«"^ 

Den  første  del  af  disse  forvisninger  burde  øge  vores 
tillid  og  kærlighed  til  vor  himmelske  Fader.  Når  vi 
befinder  os  i  dyb  forvirring  eller  fortvivlelse,  især  når  vi 
har  mistet  en,  der  stod  os  nær,  kan  vi  modtage  hans  fred 
(se  Joh  14:27).  Frelseren  gav  os  også  det  råd,  at  vi  ikke 
skal  frygte,  »end  ikke  døden«,  men  at  vi  skulle  tage  vare 


noget!   Hvordan  kan  slangen  nogensinde  komme  af     på  »sjælens  liv«   (L&d!^  101:36-37).  Han  opfordrer  os 


med  sin  gift,  så  længe  Guds  tjenere  har  den  samme 
tilbøjelighed  og  fortsætter  med  at  bekrige  den? 
Først  må  menneskene  blive  uskadelige  og  ufarlige,  og  så 
dyreverdenen.  Når   menneskene   afkaster  deres  onde 


også  til  selv  at  blive  fredsstiftere  og  dermed  »Guds  børn« 
(Matt  5:9). 

Men  advarslen  om,  at  Herren  ikke  kalder  »den  skyldige 
ustraffet«  og  at  hans  straffedomme  er  »forfærdeligere«, 

end  vi  kan  forestille  os,  bør  få  os  til  at  føle  os  trygge  ved 
Guds  retfærdighed.  Han  er  klar  over  vores  situation,  han 
kender  dem,  der  krænker  os,  og  han  vil  tage  sig  af  dem 
på  sin  egen  måde  til  rette  tid. 

Håb  i  en  voldelig  verden.  Sidste  dages  hellige  bør  aldrig 
være  at  finde  blandt  denne  verdens  dommedagspro- 
feter. Men  hvis  vi  ikke  tager  os  i  agt,  når  vi  taler  om  vor 
tids  problemer  og  tragedier,  kan  vores  børn  få  det  fejl- 
agtige indtryk,  at  denne  verden  ikke  duer  til  noget,  og 
at  man  ikke  kan  stole  på  nogen.  Vi  må  skabe  en 
modvægt  til  denne  tanke,  især  i  vores  drøftelser  i  fami- 
lien, ved  at  lægge  vægt  på,  at  vi  lever  i  tidernes  fylde, 
hvor  nogle  af  de  største  begivenheder,  som  verden 
nogensinde  har  oplevet,  finder  sted  -  deriblandt  forkyn- 
delsen af  fredens  evangelium.  Vi  må  lære  vores  børn  at 
være  kloge  og  forsigtige;  men  vores  budskab  bør  altid 
være  fuldt  af  håb  trods  verdens  pessimisme.  Apostlen 
Paulus  minder  os  om,  at  trods  verdens  synd  og  fordærv, 
kan  Åndens  frugter  omfatte  kærlighed,  glæde  og  fred 
(se  Gal  5:22-23). 

Barmhjertighed  i  en  voldelig  verden.  Som  tilhængere 
af  Jesus  Kristus  kan  vi  begrænse  virkningen  af 
volden  i  vores  tilværelse  og  hjem.  Vi  kan  undgå  at 
dømme  andre  uretfærdigt;  derved  undgår  vi  at  volde 
dem  og  deres  familier  sorg  ved  at  udbrede  fejlagtige 
meninger  og  spekulationer.  For  det  andet  kan  vi  fjerne 
ethvert  udtryk  for  vold  i  vores  tilværelse  og  hjem. 
Og  for  det  tredje  kan  vi  søge  efter  muligheder  for  at 
lindre  lidelserne,  hvor  som  helst  det  er  muligt  -  især 
hos  dem,  der  er  blevet  ramt  over  overtrædelse  af  det 
sjette  bud. 

Når  vi  begår  den  fejl  at  dømme  andre,  har  vi  en 
tendens  til  at  betragte  dem,  der  har  overtrådt  det  sjette 
bud  som  fortabte  sjæle.  Men  kun  Gud  kender  sine  børns 
tanker  og  følelser.  Da  ældste  Russell  M.  Ballard  fra  De 
Tolv  Apostles  Kvorum  skrev  om  selvmord,  berørte  han 
en  række  emner,  der  også  har  at  gøre  med  andre  former 
for  overtrædelse  af  det  sjette  bud: 


»Jeg  mener  ikke,  at  dommen  for  synd  altid  er  så  sort 
og  hvid,  som  nogle  af  os  synes  at  tro.  Herren  sagde:  >Du 
må  ikke  begå  drab.<  Betyder  det,  at  enhver,  der  slår  ihjel 
vil  blive  fordømt,  uanset  omstændighederne?  Den  civile 
straffelov  anerkender,  at  der  er  forskellige  grader  af 
forbrydelser  ...  Jeg  tror,  at  Herren  kan  skelne  mellem 
hensigter  og  omstændigheder.«^ 

Ældste  Ballard  antyder  også,  at  mentale,  følelsesmæs- 
sige eller  fysiske  faktorer  kan  spille  ind,  når  det  gælder 
selvmord,  og  det  på  måder,  som  vi  ikke  forstår.  Ældste 
Bruce  R.  McConkie  fra  De  Tolv  Apostles  Kvorum  gav  os 
følgende  oplysning:  »Mennesker,  der  udsættes  for  stort 
pres,  kan  miste  kontrollen  med  sig  selv  og  blive  så 
mentalt  forvirrede,  at  de  ikke  længere  er  ansvarlige  for 
deres  handlinger.  Sådanne  mennesker  skal  ikke 
fordømmes,  fordi  de  har  taget  deres  eget  liv.  Vi  bør  også 
huske  på,  at  det  er  Herren,  der  dømmer.«^ 

Lignende  overvejelser  kan  gøre  sig  gældende,  når  det 
drejer  sig  om  abort  eller  fysiske  overgreb.  Det  er  vores 
ansvar,  at  være  så  medfølende  som  muligt  og  i  alle 
tilfælde,  at  overlade  dommen  til  Herren,  og  hjælpe  så 
godt  vi  kan.  Til  tider  kan  vores  indsats  være  begrænset 
til  bønner  for  dem,  der  sørger;  af  og  til  kan  disse  bønner 
være  den  eneste  måde,  hvorpå  vi  kan  bære  deres  byrder, 
»at  sørge  med  dem,  som  sørger  og  trøste  dem,  der  har 
trøst  behov«  (Mosiah  18:9).  Men  hvor  som  helst  det  er 
muligt,  skal  vi  arbejde  på  at  fremelske  en  større  for- 
ståelse for  livet  og  dets  formål  hos  dem,  der  i  deres  sorg 
har  trukket  sig  tilbage  fra  livet. 

HANS  BUDSKAB  OM  LIV 

Lige  fra  min  ungdom  har  jeg  ofte  tænkt  på,  hvor  dejligt 
det  ville  være  at  have  en  bestemt  tekst  fra  skriften,  som 
jeg  kunne  vende  tilbage  til  igen  og  igen  uden  at  udtømme 
dens  kilde  til  trøst  og  belæring.  Men  der  var  altid  alt  for 
mange  gode  muligheder  i  skrifterne  til,  at  jeg  kunne  skære 
mit  udvalg  ned.  Men  i  løbet  af  de  sidste  par  år  er  der  et 
bestemt  skriftsted,  som  dukker  op  i  mine  tanker  igen  og 

igen.  Jesus  sagde  ganske  enkelt:  »Jeg  er  kommet,  for  at  de 
skal  have  liv  og  have  i  overflod«  (Joh  10:10). 

I  mine  øjne  omfatter  det  ene  skriftsted  alle  de  andre 
relaterede  udtalelser  og  skriftsteder:  »Gud,  som  gav 
dem  livet«  (Alma  40:11);  »Jeg  er  vejen  og  sandheden 
og  livet«  (Joh  14:6);  »Dette  er  min  gerning  og 
herlighed  -  at  tilvejebringe  ...  evigt  liv«  (Moses  1:39) 
og  mange  andre.  Selve  ordet  liv  synes  at  være  syno- 
nymt med  Frelserens  mission.  Enhver,  hvis  hjerte  han 
har  rørt,  har  ved  den  kontakt  opnået  et  rigere  liv. 

Da  Jesus  blev  spurgt,  hvilket  af  budene  der  var  det 


Herren  bekendtgjorde  selv  sin  mission:  »Jeg 
er  kommet,  for  at  de  skal  have  liv  og  have  i 
overflod«  (Joh  10:10). 


største,  svarede  han  med  en  kombination  af  5  Mos  6:5  og 
3  Mos  19:18: 

»Du  skal  elske  Herren  din  Gud  af  hele  dit  hjerte  og  af 
hele  din  sjæl  og  af  hele  dit  sind. 

Det  er  det  største  og  det  første  bud. 

Men  der  er  et  andet,  som  står  lige  med  det:  >Du  skal 
elske  din  næste  som  dig  selv<. 

På  de  to  bud  hviler  hele  loven  og  profeterne«  (Matt 
22:37-40). 

Kort  sagt  omfattes  alle  Guds  bud,  deriblandt  også  det 
sjette  af  de  ti  bud,  af  de  to  storslåede  principper,  nemlig 
kærlighed  til  Gud  og  kærlighed  til  vores  medmennesker. 
Disse  principper  er  de  vigtigste  elementer  af  barmhjertig- 
heden, som  er  Kristi  rene  kærlighed,  og  den  kærlighed  er 
kernen  i  evangeliets  budskab. 

Den,  der  forstår  det,  vil  også  forstå,  hvorfor  »Du  må 
ikke  begå  drab«  er  et  af  de  vigtige  bud,  når  det  gælder 
vores  omgang  med  vore  medmennesker.  Drab  er  i  direkte 
modstrid  med  den  mission,  som  Herren  selv  bekendt- 
gjorde: »Jeg  er  kommet,  for  at  de  skal  have  liv  ...  i  over- 
flod« Qoh  10:10). 

Kan  vi,  som  hans  disciple,  byde  vore  medmennesker 
mindre  end  den  kærlighed,  som  gør  dette  liv  i  overflod 
muligt?  D 

NOTER 

1.  Profeten  Joseph  Smiths  lærdomme,  s.  225. 

»Bortset  fra  i  de  tilfælde,  hvor  der  er  tale  om  de  ugudelige  forbry- 
delser incest  eller  voldtægt,  eller  hvor  kompetente  læger 

mener,  at  moderens  liv  er  i  fare,  eller  at  et  misdannet 
foster  ikke  vil  kunne  overleve  fødslen,  er  abort  helt 
klart  forbudt.  Og  selv  i  disse  sjældne  tilfælde  bør 
man  hengive  sig  til  alvorlig  bøn  for  at  kunne 
træffe  det  rette  valg«  (»Pagter«,  Stjernen,  januar 
1991,  s.  78-79). 

3.  Profeten  Joseph  Smiths 
lærdomme,  s.  82. 

5.  »Selvmord  -  noget  vi  ved,  og  noget 

6.  Mormon  Doctrine,  1966,  s.  771. 

Sommerferien  har  altid  været  en 
vidunderlig  tid  for  åndelig  vækst. 
Det  syntes,  som  om  jeg  bedre 
kunne  føle  Ånden,  når  jeg  havde  mere  fritid 
og  ikke  var  tynget  af  skolens  krav. 

Men  denne  sommer  var  ganske  ander- 
ledes. Jeg  fyldtes  af  en  sær  tomhed  og  var 
meget  forvirret.  Jeg  har  altid  hørt,  at  vor 
himmelske  Fader  kommunikerer  med  sine 
børn  gennem  skrifterne.  Så  jeg  satte  mig  på 
min  seng  med  Mormons  Bog  i  hånden  og 
begyndte  at  bede.  »Himmelske  Fader,  jeg 
troede,  at  jeg  gjorde  det  rigtige.  Jeg  træffer 
kloge  valg,  så  Helligånden  kan  finde  mig 
værdig  til  sit  følgeskab,  men  jeg  føler  mig 
så  tom  indeni.  Fader,  fortæl  mig,  hvad 
jeg  har  gjort  forkert?« 

Derefter    slog    jeg    op 
skriften    og    faldt    over 
Alma  37.  Svaret  på  min 
bøn  begyndte  i  vers  39. 
Alma  taler  om  Liahona;  »Og 
det  blev  forberedt  for  at  vise  vore 
fædre,  i  hvilken  retning  de  skulle  gå  i 
ørkenen.... 

Netop  fordi  disse  mirakler  blev  udført  ved 
ringe  midler,  viste  de  sig  for  dem  som  store 
undere.  Dog  blev  de  efterladne  og  glemte  at 
udøve  tro  og  flid,  og  da  ophørte  disse  forun- 
derlige gerninger,  og  de  gjorde  ingen  frem- 
gang på  rejsen«  (Alma  37:39,  41). 


Det  var,  som  om 
en  stemme  havde  talt 
til  mig.  Min  himmelske 
Fader  var  ikke  vred  på  mig. 
Han  vidste,  at  mit  hjertes  ønsker  var 
gode  og  rene.  Men  jeg  var  blevet 
lidt  efterladen  i  min  indsats  for  at 
bevare     min    åndelighed     og 
styrke  og  øge  mit  vidnesbyrd. 
Denne   manglende   indsats   sinkede 
»fremgang(en)  på  (min)  rejse«. 

Eftersom  mit  studium  af  skrifterne 
ikke  havde  været  særlig  målrettet, 
besluttede    jeg    at    begynde    der. 
Skrifterne  er  jo  trods  alt  vor  tids 
Liahona.  Hvor  er  jeg  dog 
taknemlig  for  en  himmelsk 
Fader,  der  holder  så  meget 
af  os,   at  han  taler  til  os 
gennem  skrifterne.  D 


Jeg  fandt  min 

egen  personlige 

Liahona. 

Præsident  Gordon  B.  Hinckley 


Jeg  vil  fortælle  jer  en  historie  om  baseball.  Det, 
som  jeg  vil  fortælle  jer,  skete  i  finalekampen  under 
mesterskabet  i  1912.  Det  var  sidste  halvleg,  og 
stillingen  var  1-1.  Boston  Red  Sox  var  inde,  mens 
New  York  Giants  var  i  marken.  En  spiller  fra  Boston 
slog  bolden  op  i  en  høj  bue.  To  af  spillerne  fra  New  York 
løb  efter  bolden.  Midtbanespilleren  Fred  Snodgrass  gav 
tegn  til,  at  han  nok  skulle  gribe  den.  Han  løb  lige  ind 
under  bolden,  som  faldt  ned  i  hans  handske  -  men 
så  smuttede  den  mellem  hænderne  på  ham  og 
faldt  til  jorden!  De  skrigende  tilhængere  fattede 
det  ikke.  Han  havde  grebet  hundredvis  af  sådanne 
bolde  før.  Men  nu,  i  dette  kritiske  øjeblik,  havde  han 
tabt  bolden.  Boston  Red  Sox  vandt  mesterskabet. 

Snodgrass  spillede  fabelagtigt  i  ni  år  mere.  Men  efter 
den  ene  smutter,  var  det  første  folk  sagde,  når  de  blev 


ØRNESTJERNEN 

2 


(J 


præsenteret  for  ham:  »Nå,  ja,  det  var  dig,  der  tabte 
bolden.« 

Under  en /ootbaH-kamp  i  1929  i  Pasadena  i 
Californien  greb  en  spiller  ved  navn  Roy  Riegels 
bolden  og  spænede  næsten  helt  ned  til  den  forkerte 
målstreg.  Han  blev  tacklet  og  fældet  af  en  af  sine  egne 
holdkammerater,  som  derved  forhindrede  ham  i  at 
score  for  modstandernes  hold.  På  grund  af  presset 
havde  han  et  øjeblik  mistet  retningssansen.  Hans  fejl- 
tagelse kostede  hans  hold  sejren.  Han  var  en  dygtig 
spiller,  men  lige  siden  blev  han  husket  som  manden, 
der  løb  den  gale  vej. 

I  disse  eksempler  gik  nogen  galt  af  bolden. 
Den  selvsikre  baseballspiller  troede,  at  han 
ikke  behøvede  at  gøre  sig  nogen  anstrengelse 
for  at  gribe  den,  men  at  det  kunne  klares 
med  en  halvhjertet  indsats.  Men  bolden 
smuttede  mellem  hans  hænder  og  ramte 
jorden,  så  han  var  skyld  i,  at  de  tabte. 
Footba/I- spilleren  troede,  at  han  udnyt- 
tede chancen,  da  en  modspiller  tabte 
bolden,  men  han  løb  den  gale  vej  og 
forærede  modstanderne  sejren. 


Den  slags  fejltagelser  sker  ikke  kun  inden  for 
sport.  Det  sker  også  i  dagligdagen.  Der  er  store 
fristelser  ude  i  verden.  Satan  er  snedig  og  lusket. 
Vi  må  ikke  tabe  bolden.  Vi  behøver  ikke  at  løbe 
den  gale  vej.  Den  rette  vej  er  ganske  enkel.  Det 
betyder  bare,  at  vi  aldrig  må  glemme,  hvad  der 
forventes  af  Guds  børn. 

Af  og  til  snubler  vi  måske.  Jeg  takker 
Herren  for  principperne  omvendelse  og  tilgi- 
velse. Når  vi  taber  bolden,  når  vi  begår  et  fejltrin,  lover 
Herrens  ord  os,  at  hvis  vi  omvender  os,  så  vil  han 
tilgive  vores  synder  og  ikke  huske  dem  mere. 

Hvis  vi  alle  sammen  ville  gøre  vores  bedste,  ville  verden 
være  meget  bedre,  og  vi  ville  være  meget  lykkeligere.  D 

Tilpasset  fra  en  tale  fra  oktoberkonferencen  1 994- 

Vivian  Paulsen 


Profeten  Jonas  levede,  kort  tid  før  Israels  ti  stammer 
blev  ført  i  fangenskab  i  Babylon.  I  Det  Gamle 
Testamente  fortælles  der  kun  en  lille  del  af  Jonas' 
historie,  men  det,  der  er  nedskrevet,  viser  os,  at  Herren 
tilbyder  frelse  til  enhver,  der  omvender  sig. 

Herren  befalede  Jonas  at  fortælle  de  ugudelige 
mennesker  i  Nineve,  som  var  en  by,  der  lå  øst  for  Israel, 
at  hvis  de  ikke  omvendte  sig,  så  ville  de  blive  udryddet. 
Jonas  havde  ikke  lyst  til  at  rejse  hen  til  det  ugudelige 
sted.  Han  troede  ikke,  at  folk  ville  høre  på  ham  eller 
have  lyst  til  at  omvende  sig,  så  han  tog  med  et  skib,  der 
sejlede  bort  fra  Israel  og  Nineve. 

Det  blev  et  voldsomt  uvejr,  og  båden  blev 
kastet  om  på  bølgerne.  Søfolkene  råbte  til 
den  sovende  profet,  at  han  skulle  bede  sin 
Gud  om  at  redde  dem.  Men  da  Jonas  vidste, 
at  hans  ulydighed  var  skyld  i  uvejret,  sagde 
han  til  dem:  »Tag  mig  og  kast  mig  i  havet,  så 
får  I  det  til  at  falde  til  ro«  Qon  1:12). 

Selv  om  søfolkene  ikke  havde  lyst  til 
det,  gjorde  de  alligevel  til  sidst,  som  Jonas 


havde  sagt  og  kastede  ham  i  havet.  »Herren  befalede  en 
stor  fisk  at  sluge  Jonas,  og  Jonas  var  i  fiskens  bug  i  tre 
dage  og  tre  nætter«  (Jon  2:1). 

Mens  Jonas  lå  i  fisken,  råbte  han  til  Herren.  Han 
vidste,  at  han  havde  været  ulydig,  og  han  bad  Herren 
om  tilgivelse.  Herren  hørte  hans  bønner  og  fik  fisken  til 
at  »kaste  Jonas  op  på  landjorden«  Qon  2:11).  Igen  gav 
Herren  Jonas  besked  på  at  prædike  for  folket  i  Nineve. 
Jonas  adlød,  og  til  hans  store  overraskelse  skete  der 
det,  at  da  han  fortalte  folket  i  Nineve,  at  Herren  var 
vred  på  dem,  og  at  de  snart  ville  blive  udryddet,  hvis 
de  ikke  omvendte  sig,  så  troede  de  ham 
og  vendte  sig  fra  deres  onde  gerninger. 
De  tog  imod  omvendelsens  gave,  som 
skulle  komme  gennem  Frelseren.  Både 
profeten  og  folket,  som  han  prædikede 
for,  havde  brug  for  Jesu  Kristi  forsoning, 
så  de  kunne  vende  tilbage  til  deres 
himmelske  Fader.  Og  fordi  den  gave  er 
givet  til  alle,  kan  vi  også  omvende  os, 
hvis  vi  begår  fejltagelser.  D 

Lim  figurerne  på  tyk 
karton,  farvelæg  dem, 
klip  dem  ud  og  brug 
dem  til  at  fortælle  histo- 
rien om  Jonas  og 
Nineves  folk. 

ILLUSTRERET  AF  BETH  WHITTAKER 

ILLUSTRERET  AF  DENISE  KIRBY 


I    Natalia  Salas,  1 1  år,  fra  Buenos  Aires  i  Argentina, 
hjælper  sin  mor  med  at  vaske  op  og  passe  den  lille. 
Hun  er  taknemlig  for,  at  hun  kunne  komme  med  sin 
familie  hen  og  høre  præsident  Gordon  B.  Hinckley 
tale,  da  han  var  i  Buenos  Aires.  Hun  fik  en  dejlig 
føleise,  mens  hun  lyttede  til  ham. 

Å  Mahonri  Abinadi  Contreras  Cruz,  8  år,  fra  San 
Benito  i  Guatemala,  kan  lide  at  hjælpe  sine  venner. 


Han  beder  for  dem  og  for  sin  familie,  og  han  ved,  at 
Helligånden  hjælper  ham  med  at  vælge  det  rette. 

W  Melisa  Wajchman,  1 1  år,  fra  Mendoza  i  Argentina, 
lærer  at  være  missionær  ved  at  fortælle  sine  skole- 
kammerater om  Kirken  og  det,  hun  tror  på.  Sidste  år 
gav  hun  eksemplarer  af  Mormons  Bog  og 
Familieaftenshæfter  til  alle  sine  lærere. 

4  Ronny  Schaarschmidt,  1 1  år,  fra  Potsdam  i  Tyskland, 
hjælper  tit  sin  lillebror,  når  han  har  problemer  i  skolen. 
Han  prøver  at  huske  på,  at  Jesus  har  lært  os  at  elske 
hinanden.  Han  kan  også  lide  at  synge. 


3  Sally  Schmidt,  8  år,  fra  Potsdam  i  Tyskland,  har 
mange  venner.  Hun  kan  Ilde  at  byde  nye  elever  på 
skolen  velkommen,  og  hun  kan  lide  at  hjælpe  til  med 
at  passe  små  børn. 

O  Johannes  Richter,  9  år.  Postdam  i  Tyskland,  har 
seks  søstre,  der  er  ældre  end  ham.  Han  kan  lide  at 
hjælpe  sine  forældre  og  naboer.  For  nylig  hjalp  han 
en  ældre  dame  med  at  grave  i  haven.  Det  var  et  hårdt 
arbejde,  men  det  føltes  godt. 

#  Jean-Francois  Fontaine,  1 0  år,  fra  Lorient  i  Frankrig, 
får  hele  tiden  nye  venner.  Han  holder  især  af  at 


svømme  sammen  med  sin  ven  Guillaume.  Jean-Francois 
kan  lide  at  tjene  andre,  og  han  melder  sig  altid  frivilligt 
til  at  hjælpe,  når  der  er  en  aktivitet  i  Kirken. 

O  Vanesa  Chavez,  1 1  år,  fra  Buenos  Aires  i 
Argentina,  kan  lide  at  tegne  og  lave  scrapbøger. 
Hendes  yndlingsskriftsted  er  Alma  37:37,  og  hun  har 
lært  det  udenad.  Vanesa  gør  sit  bedste  for  at  være  et 
godt  eksempel  for  alle  sine  skolekammerater. 

7  Jorge  Isaac  Pena  Lara,  1 0  år,  fra  San  Benito  i 
Guatemala,  beder  altid  sine  bønner,  når  han  står  op 
om  morgenen,  og  når  han  går  i  seng.  Han  prøver  at 
være  som  Frelseren  ved  ikke  at  blive  vred  på  nogen.  ^ 


mi 


IPå  Herrens  befaling  forlod  jeg 
Jerusalem  med  min  kone  og  mine 
fire  sønner  og  flygtede  ud  i  ørkenen.  En 
morgen  da  jeg  vågnede,  fandt  jeg  en 
messingkugle  uden  for  mit  telt. 
Denne  Liahona  ledte  os  på  vores 
rejse  gennem  ørkenen,  over  havet 
og  ind  i  det  forjættede  land.  (Se 
INephi  2:1-5;  16:10,28;  18:2,8, 
12,  21-23;  2  Nephi  5:6,  12;  Alma 
37:38-40.) 

2  Jeg  vendte  tilbage  til 
Jerusalem  sammen  med 
mine  tre  ældre  brødre  for  at 
hente  messingpladerne.  Selv  om 
mine  brødre  var  bange,  vidste  jeg, 
at  Herren  ville  åbne  en  udvej  for 
os,  så  vi  kunne  gøre  det, 
som  han  havde 
^      befalet.  (Se 
\      INephi  3: 1-7,  9; 
"  ;     4:6-38.) 

3  Da  jeg  var  15  år  gammel,  blev 
jeg  besøgt  af  Herren.  Jeg  blev 
hærfører  for  den  nephitiske  hær,  indtil 
mit  folk  blev  så  ugudeligt,  at  jeg 
nægtede  at  tjene  dem  mere.  Jeg  gjorde 
en  optegnelse  over  alt  det,  som  jeg  så  og 
hørte  og  forkortede  Nephis  større  plader. 
(Se  Mormons  Ord  1:3;  Mormon  1:1,  15; 
2:1-2;  3:11.) 


U 

z 
o 


4  Jeg  blev  konge  efter  min  fars 
død.  Jeg  holdt  min  sidste 
tale  til  mit  folk  fra  et  højt  tårn,  så 
alle  kunne  høre  de  ord,  som 
Herren  havde  givet  mig. 
(Se  Omni  1:23; 
Mosiah  1:9-10;  2:1,  6-7.) 


5  Jeg  ledte  2000  unge  mænd  i  krig  mod 
lamaniterne.  Vi  vandt  slaget,  og  ikke 
én  af  de  unge  mænd  mistede  livet.  (Se 
Alma  56:1-5,  49-56.) 


RJI:G? 


BOG-  QU  IZ 


6  Jeg  stod  oppe  på  en  mur  og 
fortalte  folket  om  tegnene  på 
Kristi  fødsel  og  død.  De  ugudelige 
nephiter  ville  ikke  tro  på  mig,  og  de 
ville  slå  mig  ihjel,  men  det  lykkedes 
ikke.  (Se  Helaman  13:1-4; 
16:1-2.) 

8  Jeg  ledte  en  gruppe  mænd  fra 
Zarahemla  til  Lehi-Nephis  land.  Jeg 
blev  ført  frem  for  kong  Limhi,  folkets 
overhoved,  og  han  viste  mig  24  guld- 
plader. Jeg  tog  dem  med  til  kong 
Mosiah,  som  oversatte  dem.  (Se 
Mosiah  7:1-3,  7-9;  8:6-9,      ^ 
13-14;  28:10-13.) 


7  Min  bror  og  jeg         , ,     vÉ 
og  vores  familier  ^ Va 

og  venner  undgik,  at 
vores  sprog  blev  forvirret 
på  Babelstårnets  tid.  Vi  fik 
besked  på  at  bygge  skibe,  som 
vi  kunne  sejle  over  havet  i.  Jeg  så 
Herrens  finger  røre  ved  nogle  sten,  der 
skulle  give  os  lys  på  rejsen,  og  derefter  viste 
Jesus  Kristus  sig  for  mig  og  belærte  mig  om 
mange  vigtige  sandheder.  (Se  Ether  1:33-42; 
2:6,  16-25;  3.) 

9  Min  far  tjente  Herren, 
men  jeg  og  mine 
venner  var  vantro.  Vi 
forfulgte  Kirkens 
medlemmer,  indtil  en  engel 
en  dag  viste  sig  for  os. 
Derefter  virkede  vi  som 
missionærer  og  under- 
viste mange 
mennesker  i 
evangeliet.  (Se  Mosiah 
26:15-17;  27:8-17,  32-37.) 


WJeg  modtog  optegnelserne  om 
mit  folk  fra  min  far.  Jeg  skrev 
den  sidste  bog  på  pladerne  og  begra- 
vede dem  i  Cumorah-højen. 
Den  22.  september  1827  gav 
jeg  pladerne  til  Joseph  Smith. 
(Se  Mormons  Ord  1:1; 
Mormon  6:6;  8:13-14; 
JS-H  1:30,  33-34,  59.) 

Jackie  Johansen 

Denne  historie  er  sand.  Jeg  ville  gerne  holde 
en  fest,  da  jeg  fyldte  otte  år.  Det  gav  mine 
forældre  mig  lov  til,  og  en  uge  før  min 
fødselsdag  tog  jeg  indbydelserne  med  i  skole. 

Men  jeg  sad  i  skolebussen,  blev  jeg  ved  med  at  tænk 
på  Alice.*  Jeg  håbede,  at  hun  ikke  var  der  i  dag.  For  så 
ville  mine  forældre  ikke  kunne  bebrejde  mig,  at  jeg  ikke 
havde  inviteret  hende  med.  Alice  var  ikke  som  de 
andre  piger,  og  hun  var  meget  stille.  Hun  legede  altid 
med  sig  selv  i  frikvartererne,  og  så  vidt  jeg  vidste,  havd 
hun  ikke  nogen  venner.  Jeg  kunne  med  andre  ord  ikke 
se,  hvorfor  jeg  skulle  invitere  hende  med  til  min  fest. 

Men  da  jeg  kom  hen  til  skolen,  så  jeg  til  min  skuf- 
felse, at  Alice  var  der.  Jeg  delte  indbydelserne  ud,  og 
alle  glædede  sig  meget. 

Om  morgenen  inden  min  fødselsdagsfest  spurgte 
mine  forældre:  »Kommer  Alice?«  Det  overraskede  mig! 
Jeg  troede  ikke,  at  de  kendte  Alice. 

»Jeg  ved  ikke,  om  hun  kommer,«  svarede  jeg.  Min  far 
foreslog,  at  vi  skulle  køre  hen  til  hendes  hus  og  spørge. 
Min  far  er  en  rar  mand,  men  han  er  også  meget 
bestemt.  Hvis  han  foreslår,  at  vi  gør  noget,  så  gør  vi  det. 

Alices  mor  lukkede  op,  og  min  far  fortalte  hende, 
hvorfor  vi  var  kommet.  »Hun  kommer  ikke,«  sagde 
Alices  mor.  »Hun  har  ikke  nogen  gave  til  din  datter. 
Forstår  I,  min  mand  har  mistet  sit  arbejde  og  ...« 

Min  far  gjorde  tegn  til,  at  han  forstod,  og  så  sagde 
han:  »Vi  vil  meget  gerne  have,  at  Alice  kommer  med. 
Det  er  ligemeget,  om  hun  har  en  gave.« 

Ingen  gave?  tænkte  jeg.  Hvad  er  det  for  en  fødselsdag? 
Men  jeg  stod  selvfølgelig  bare  der  og  smilede. 

Da  vi  satte  os  ind  i  bilen  igen,  sagde  min  far,  at  når  han 
havde  kørt  mig  hjem,  ville  han  køre  tilbage  og  tage  Alice 
med  ud  for  at  købe  en  gave,  som  hun  kunne  give  mig. 

Det  er  slet  ikke  så  dårligt  alligevel,  tænkte  jeg. 

Jeg  kan  ikke  huske,  hvilke  gaver  jeg  fik  den  dag,  men 
jeg  kan  huske,  at  Alice  lo  meget,  og  hun  var  faktisk  ret 
sjov  at  være  sammen  med.  Da  det  var  tid  at  køre  hende 
hjem,  satte  jeg  mig  ind  på  forsædet,  og  hun  sad  på 
bagsædet.  Jeg  vendte  mig  for  at  sige  noget  til  hende,  og 
ved  siden  af  hende  sad  den  smukkeste  dukke,  jeg 
nogensinde  havde  set.  I  mit  otteårige  hoved  forstod  jeg, 
at  far  havde  købt  den  dukke  til  Alice.  Det  var,  som  om 
mit  hjerte  voksede  to  numre  den  dag. 

Min  far  er  ikke  nogen  stor  videnskabsmand.  Han  har 
aldrig  opfundet  noget  eller  fundet  nogen  kur  mod  farlige 
sygdomme.  Men  den  dag  gjorde  han  noget,  der  er  lige 
så  vigtigt  -  han  viste  barmhjertighed  mod  en  lille  pige. 
Og  han  viste  en  anden  lille  pige,  hvad  det  vil  sige  at 
være  som  Kristus.  □ 


net  er  ændret. 

FÆLLESTID 


BØN 


Sydney  Reynolds 


»Men  hvis  nogen  af  jer  står  tilbage  i  visdom,  sical  han 
bede  om  at  få  den  fra  Gud,  som  giver  alle  rundhåndet 
og  uden  bebrejdelser,  og  så  vil  han  få  den«  (Jak  1 :5). 

Når  du  gerne  vil  have  svar  på  et  spørgsmål, 
hvem  spørger  du  så?  Når  du  er  såret,  hvem 
hjælper  dig  så?  Når  du  er  ked  af  det,  hvem 
trøster  dig  så?  I  skrifterne  kan  vi  læse  om  mænd  og 
kvinder,  der  bad  til  vor  himmelske  Fader,  når  de  havde 
spørgsmål  eller  behov  for  hjælp  eller  trøst. 

Joseph  Smith  var  14  år  gammel,  da  han  ville  vide, 
hvilken  kirke  han  skulle  slutte  sig  til.  En  morgen  bad 
han  ude  mellem  nogle  træer  i  nærheden  af  familiens 
gård  (se  JS'H  1:15-20). 

Moses  var  forundret  over  Guds  fantastiske  skaber- 
værk. Han  stillede  spørgsmål  om  det  på  »et  overordent- 
ligt højt  bjerg«  (se  Moses  1:1,  30). 

Enos  var  gået  ud  i  skoven  for  at  jage,  da  han  blev 
klar  over,  at  han  måtte  have  tilgivelse  for  sinde  synder. 
Enos  »anråbte  (Herren)  i  kraftig  bøn«  (se  Enos  1). 

Daniel  bad  hver  dag,  selv  om  loven  sagde,  at  folk, 
der  bad,  skulle  kastes  for  de  sultne  løver  (se  Daniel  6) . 

Esther  fastede  og  bad,  inden  hun  gik  ind  til  kongen 
for  at  gå  i  forbøn  for  sit  folk  (se  Est  4-5) . 

Hver  af  disse  mennesker  bad  om  hjælp.  De  troede 
på,  at  uanset  hvor  de  var  eller  hvad  klokken  var,  så 
kunne  deres  himmelske  Fader  høre  deres  bøn. 
Skrifterne  viser,  at  vor  himmelske  Fader  hørte  deres  bøn 
og  besvarede  dem. 

Efter  at  have  hørt  Jesus  bede,  sagde  en  af  hans 
disciple:  »Herre,  lær  os  at  bede«  (Luk  11:1).  Jesus  lærte 
dem  Fadervor  (se  Matt  6:9-13;  Luk  11:2-4).  Den  bøn 
er  et  mønster,  som  vi  også  skal  følge.  Jesus  gav  også 
disciplene  det  løfte,  at  deres  bønner  ville  blive  besvaret. 


Han  sagde:  »Bed,  så  skal  der  gives  jer;  søg,  så  skal  I 
finde;  bank  på,  så  skal  der  lukkes  op  for  jer«  (Matt  7:7). 

Ligesom  vor  himmelske  Fader  hørte  de  bønner,  som 
folk  i  skriften  bad,  vil  han  høre  vores  bønner  i  dag,  og 
han  svarer  dem  på  en  måde,  der  gavner  os  bedst. 

instruktioner 

Farvelæg  billedet  på  side  13  ved  at  følge  numrene: 
1  =  hudfarvet,  2  =  rød,  3  =  sort,  4  =  lyserød, 
5  =  blå,  6  =  lilla,  7  =  grøn,  8  =  lysegrøn,  9  =  gul, 
10  =  lyseblå,  11  =  brun. 

Forslag  til  fællestid 

1.  Fortæl  historien  om  Joseph  Smiths  første  åbenbaring  (seJS- 
H  1:15-20;  »Joseph  Smith  og  den  første  åbenbaring«,  Primary  5 
(kursushæfte,  1996),  s.  1-6).  Fortæl  om,  hvordan  Jak  1:5  hjalp 
Joseph  til  at  indse,  at  vor  himmelske  Fader  besvarer  sine  trofaste 
børns  bønner  (seJS-H  l:ll).  Fortæl  børnene,  at  noget  af  det 
første,  som  missionærerne  fortæller  de  mennesker,  som  er  interes- 
seret i  at  høre  om  Kirken,  er,  at  de  også  kan  modtage  svar  på  deres 
bønner  Syng  tredje  vers  af  »Skønne  forårsmorgen«  (Børnenes 
sangbog,  s.  57). 

2.  Læs  Fadervor  i  Matt  6:9-13.  Forklar,  at  den  er  et  mønster, 
som  viser  os,  hvordan  vi  skal  bede.  Hjælp  børnene  til  at  forstå  de 
principper,  som  beskrives  i  Matt  6:5-8,  14-15.  Bær  dit  eget 
vidnesbyrd  om  betydningen  af  bøn.  Syng  »Jeg  beder  i  tro« 
(Børnestjernen,  marts  1991,  s.  5). 

3.  Giv  hvert  barn  et  stykke  papir,  som  du  på  forhånd  har  opdelt 
i  fire  felter  og  i  øverste  venstre  felt  har  skrevet  »Kære  himmelske 
Fader«.  I  det  øverste  højre  felt  har  du  skrevet  »Jeg  takker  dig  ...«, 

i  det  nederste  venstre  felt:  »Jeg  beder  dig  ...«,  og  i  det  nederste 
højre  felt:  »I  Jesu  Kristi  navn.  Amen.«  Bed  dem  om  at  tegne  det, 
de  er  taknemlige  for,  og  det,  de  gerne  vil  bede  om,  i  de  rigtige  felter 
(Denne  aktivitet  kan  også  laves  på  tavlen) .  D 

FIKTION 


TIMS 

NAVNE 

SKILT 


Patricia  Warnock 

ILLUSTRERET  AF  ELISE  BLACK 


Tims  familie  havde  skrevet  sig 
på  missionærernes  middags- 
liste,  og  i  aften  skulle  de 
komme  og  spise.  Tim  elskede  at 
have  gæster,  og  mor  havde  lovet,  at 
han  måtte  sidde  ved  siden  af  dem. 

Da  de  sad  ved  bordet,  blev 
Tim  genert  og  vidste  ikke, 
hvad  han  skulle  sige.  Han 
ville  gerne  selv  være  missi- 
onær en  dag,  så  han  lyttede 
godt  efter  og  holdt  øje  med  dem. 
Han  ville  prøve  at  huske,  hvordan 
missionærerne  opførte  sig.  Han  så  på 
deres  skinnende  sko,  hvide  skjorter 
og  lige  slips.  Så  fik  han  øje  på  noget, 
der  sad  på  deres  skjortelommer. 
»Hvad  er  det?«  spurgte  han  og 
pegede  på  ældste  Snows  lomme. 

»Det  er  mit  navneskilt,«  svarede 
ældste  Snow  og  løftede  lidt  op  i  det. 

»>Ældste  Snow,<«  læste  Tim. 
»>Jesu  Kristi  Kirke  af  Sidste  Dages 
Hellige <.  Har  alle  missionærer  et 
navneskilt?« 


»Det  tror  jeg  nok,«  svarede 
ældste  Millburn.  »Vi  vil  gerne  have, 
at  alle  skal  kunne  se,  at  vi  er  missio- 
nærer for  Kirken.« 

»Jeg  husker  altid  at  tage  mit 
navneskilt  på,«  tilføjede  ældste 
Snow.  »Jeg  vil  have,  at  alle  skal 
vide,  at  jeg  tror  på  Jesus  Kristus.« 

Da  missionærerne  var  gået,  sagde 
Tim  til  mor:  »Jeg  vil  lave  mig  et 
navneskilt.  Jeg  vil  gå  med  det,  så 
folk  kan  se,  at  jeg  tror  på  Jesus 
Kristus.« 

Tim  klippede  en  lille  rektangel  ud 

i  papir  og  skrev  omhyggeligt  sit 
navn  på  den.  Under  sit  navn 
skrev  han  »Jesu  Kristi  Kirke  af 
Sidste  Dages  Hellige«.  Han  satte 

et  stykke  sammenfoldet  papir  fast 
bag  på  med  tape,  så  det  kunne 
sættes  fast  i  lommen.  Han  gik  hen  til 
spejlet  for  at  se,  hvordan  det  så  ud. 

Det  første  han  tænkte  på,  da  han 
vågnede  næste  morgen,  var  navne- 
skiltet. Han  skyndte  sig  at  komme  i 
tøjet  og  tage  det  på. 

Da  mor  skulle  ud  og  købe  ind, 
tog  Tim  med.  Han  gik  rundt  og 
håbede,  at  alle  ville  lægge  mærke  til 
hans  navneskilt.  Da  de  gik  tilbage 
til  bilen,  begyndte  det  at  regne.  Han 
skubbede  indkøbsvognen  hurtigt  og 
hjalp  mor  med  at  lægge  varerne  i 


bilen,  inden  de  begge  blev  drivvåde. 
»Du  er  en  god  hjælper,«  sagde  hun 
og  gav  ham  et  kys  på  kinden. 

Da  de  kom  hjem,  hjalp  han  med 
at  bære  varerne  ind.  Da  han  bøjede 
sig,  lagde  han  mærke  til,  at  hans 
navneskilt  var  blevet  vådt  og  revet 
itu.  Og  regnen  havde  fået  ordene  til 
at  flyde  ud.  Jeg  må  have  et  bedre 
navneskilt,  sagde  han  til  sig  selv. 

Den  eftermiddag  klippede  han  en 
rektangel  ud  af  et  plasticlåg.  Han 
skrev  sit  og  Kirkens  navn  på  den 
med  vandfast  tus,  så  ordene  ikke 
ville  flyde  ud.  Han  limede  et  andet 
stykke  plastic  bag  på  og  satte  det 
fast  i  sin  lomme.  Nu  havde  han  et 
navneskilt  igen.  Han  viste  det  til  far 
og  sagde:  »Jeg  går  med  navneskilt 
ligesom  missionærerne.« 

Tim  gik  ind  for  at  vise  det  til  sin 
storesøster.  Hun  sad  og  lavede 
lektier  og  så  ikke  særlig  glad  ud. 

»Hvad  er  der  i  vejen?«  spurgte 
han  og  glemte  alt  om  navneskiltet. 


»Jeg  har  alt  for  mange  lektier,« 
sukkede  hun,  »og  det  er  min  tur  til 
at  tage  opvasken.«  Hun  begyndte  at 
skrive  igen. 

Tim  kiggede  lidt  på  hende.  »Jeg 
tager  opvasken.« 

Hans  søster  så  overrasket  ud. 

»Jeg  har  lavet  mine  lektier,«  sagde 
han.  »Så  jeg  har  tid  til  at  vaske  op.« 

Hun  gav  ham  et  knus  og  sagde: 
»Du  er  alle  tiders  bror!« 

Tim  vaskede  op,  men  hans 
skjorte  blev  våd  og  snavset.  Han  tog 
den  af  og  smed  den  til  vask. 

Da  han  klædte  sig  på  næste 
morgen,  kom  han  i  tanker  om 
navneskiltet  og  løb  ned  i  vaske- 
rummet. Hans  mor  havde  allerede 
vasket  skjorten.  Hun  var  ved  at 
lægge  den  i  tørretumbleren.  »Vent!« 
råbte  han  og  trak  skjorten  ud  af 
bunken.  Navneskiltet  faldt  på 
gulvet.  Det  var  blevet  vredet  helt  i 
stykker.  Tim  kunne  ikke  gøre  det 
fladt  igen.  Han  smed  det  ud.  Jeg  må 


lave  noget  bedre,  sagde  han  til  sig  selv. 

Ude  i  garagen  ledte  Tim  efter  et 
tyndt  stykke  træ.  Han  fandt  et  i  den 
rigtige  størrelse  og  gik  ind  for  at 
male  det.  Han  skrev  bogstaverne 
med  en  spids  pensel.  Han  lavede  to 
huller  i  træet  med  hammer  og  søm 
og  stak  et  stykke  snor  igennem,  så 
han  kunne  bære  navneskiltet  om 
halsen.  Når  han  tog  skjorten  af,  ville 
navneskiltet  blive,  hvor  det  var 
uden  at  blive  ødelagt.  Tim  viste  det 
til  sin  mor  og  far.  »Smart,«  sagde  de. 

Tim  ville  vise  det  til  sin  bedste 
ven  Jason.  Han  gik  ud  for  at  se,  om 
Jason  var  ude  i  sin  have,  som  lå  lige 
ved  siden  af  deres.  Fra  den  anden 
side  kom  en  lille  dreng  på  trehjulet 
cykel  fræsende,  mens  han  lo  højt. 
Hans  hund  løb  ved  siden  af  ham  og 
bjæffede  glad.  Det  var  lille  Jan,  der 
boede  længere  nede  ad  gaden. 

Jans  mor  løb  efter  ham  og  råbte 
ophidset:  »Stop!  Du  må  ikke  køre  så 
langt  væk!«  Men  Jan  hørte  hende 

ikke,  så  Tim  løb  efter  ham.  Tim  fik 
fat  i  den  trehjulede  cykel  og  vendte 
den  forsigtigt.  Han  førte  Jan  og 
hunden  tilbage  til  Jans  mor. 

»Tak  fordi  du  stoppede  ham,« 
sagde  hun.  »Han  kunne  være  kørt 
ud  på  vejen  og  være  kommet  til 
skade.  Du  er  en  god  nabo!« 

Tim  vinkede  farvel  og  gik  om  for 
at  finde  Jason.  Han  følte  efter  sit 
navneskilt,  og  så  stoppede  han  brat 
op.  Det  var  væk!  Det  må  være  faldet 
af,  mens  jeg  løb,  tænkte  han.  De  han 
endelig  fandt  det,  så  han,  at  snoren 
var  knækket,  og  navneskiltet  var 
gået  i  stykker.  Det  var  blevet  kørt 
over  af  den  trehjulede  cykel.  Tim 
gik  hjem  og  lagde  stumperne  på 
bordet.  »Jan  kørte  over  mit  navne- 
skilt,« sagde  han  vredt  til  sin  mor. 
Men  med  et  suk  tilføjede  han: 
»Men  det  var  jo  ikke  med  vilje.« 

Lidt  senere  hørte  Tim  sin  far 
komme  hjem,  og  han  løb  ud  for  at 
fortælle  ham  om  navneskiltet. 


»Ved  du  hvad,«  sagde  hans  far, 
»det  er  ikke  alle  missionærer,  der 
har  navneskilte.  Da  jeg  var  missi- 
onær, havde  vi  ikke  navneskilte.« 

Det  overraskede  Tim.  »Hvordan 
kunne  folk  så  vide,  at  I  troede  på 
Jesus  Kristus?« 

»Det  fortalte  vi  dem,«  sagde  far. 
»Og  vi  viste  dem  det  med  vores 
opførsel.« 

Den  aften  tog  Tim  og  hans 
forældre  hen  til  stavsbygningen, 
fordi  en  af  hans  venner  skulle 
døbes.  Under  mødet  talte  en  af 
talerne  om  Jesus  Kristus.  »Hvis  vi 
lever,  som  han  gjorde,«  sagde 
manden,  »så  vil  folk  vide,  at  vi  tror 
på  ham.« 

Det  tænkte  Tim  over,  da  de  tog 
hjem.  Han  huskede,  hvad  far  havde 
sagt,  og  pludselig  vidste  han,  hvad 
han  kunne  gøre. 

»Mor  og  far!«  sagde  han 
begejstret.  »Der  findes  et  navne- 
skilt, som  jeg  kan  gå  med,  og  som 


aldrig  går  i  stykker  eller  bliver  væk 
-  et  usynligt  navneskilt!  Hvis  jeg 
gør  mit  bedste  for  at  leve,  som  Jesus 
gjorde,  så  er  det  ligesom  at  fortælle 
folk,  at  jeg  tror  på  ham.  Det  er 
ligesom  at  gå  med  et  usynligt 
navneskilt!« 

Far  smilede:  »Du  har  ret,  min 
dreng.« 

Mor  gav  Tim  at  kram.  »Jeg  har 
allerede  set  dit  usynlige  navneskilt.« 

»Har  du  det?«  spurgte  Tim  og  så 
ned  ad  sin  skjorte. 

»Ja,  den  har  været  der,«  svarede 
hans  mor,  »hver  gang  du  var 
hjælpsom  og  sød  -  som  da  du 
vaskede  op  for  din  søster  og  hjalp 
lille  Jan  -  så  var  dit  navneskilt  der.« 

Tim  kiggede  ned  ad  sig  igen.  Han 
kunne  ikke  se  det  usynlige  navne- 
skilt, men  hans  mor  havde  set  det. 
Han  håbede,  at  andre  mennesker 
også  ville  se  det,  for  han  ville  gerne 
have,  at  alle  skulle  vide,  at  han 
troede  på  Jesus  Kristus.  D 


BØRNESTJERNEN 

16 


BESØGSLÆRERINDEBUDSKABET 


»Ofre  dine  sakramenter  på  min  hellige  dag« 


o 


Efter  at  have  brugt  seks  dage 
(eller  tidsperioder)  til  at 
skabe  jorden  og  dens  indbyg- 
gere hvilede  Gud  fra  sit  virke. 
Han  helligede  den  syvende  dag 
som  en  hviledag  (se  Moses  3:3; 
Abraham  5:2-3).  Derefter  skulle 
hans  folk  »holde  mine  sabbatter,  for 
sabbatten  er  et  tegn  mellem  mig  og 
jer,  slægt  efter  slægt«  -  et  tegn  på, 
at  det  er  Herren,  der  helliger  dem 
(se  2  Mos  31:12-17). 

VI  VELSIGNES,  NÅR  VI  HOLDER 
SABBATTEN 

Sabbatten  er  en  hvile-og  fornyel- 
sesdag,  en  tid,  hvor  vi  nærer  ånden. 
»For  at  holde  den,«  sagde  ældste 
Spencer  W.  Kimball,  »må  man  ned  på 
sine  knæ  i  bøn,  forberede  lektier, 
studere  evangeliet,  meditere,  besøge 
de  syge  og  sorgfulde,  sove,  læse  god 
litteratur  og  deltage  i  den  dags  møder, 
som  man  forventes  at  deltage  i« 
{Tilgivelsens  mirakel,  s.  92.) 

Der  er  store  velsignelser  til  dem, 
der  ærer  sabbatten.  Nogle  af  velsignel- 
serne er  af  åndelig  karakter,  som  f  eks. 
øget  tro,  indre  fred  og  kærlighed. 

Men  der  er  også  andre  velsig- 
nelser. Teresa  Goi,  en  enke  fra  Lima  i 
Peru,  forsørgede  sig  selv  ved  at  drive 
en  lille  butik,  og  søndagen  var  den 
dag,  hvor  hun  havde  størst  omsæt- 
ning. Da  missionærerne  underviste 
hende  i  evangeliet,  bekymrede  det 
hende  en  del  at  skulle  holde  lukket 


om  søndagen.  En  weekend  beslut- 
tede hun  endelig  at  gøre  det,  uden  at 
være  klar  over,  at  hun  lukkede 
butikken  dagen  før  nytårsaften  - 
årets  mest  indbringende  dag!  Hun 
ville  lide  et  stort  økonomisk  tab  ved 
at  holde  lukket  to  dage  i  træk.  Men 
nu  havde  hun  lovet  det.  Hun 
lukkede  sin  butik  og  gik  i  kirke. 
Tirsdag  aften  opdagede  hun,  at  hun 
havde  solgt  mere  den  dag,  end  nogen 
anden  dag  siden  hun  havde  åbnet  sin 
butik.  Hun  drev  aldrig  mere  forret- 
ning om  søndagen,  og  hendes  omsæt- 
ning øgedes  konstant  (se  »Pionerer  i 
Andesbjergene«,  Stjernen,  maj  1997, 
s.  44-46). 

Ikke  alle,  der  ærer  sabbatten 
bliver  velsignet  på  samme  måde,  som 
søster  Goi  blev.  Men  ved  at  holde 
sabbatten  hellig  opnår  vi  de  velsig- 
nelser, som  vi  har  brug  for. 

AT  HUSKE  OG  FORNY  VORES  PAGTER 

En  af  sabbattens  velsignelser  er 
det  privilegium  at  kunne  modtage 
nadveren.  Brigham  Young  erklærede: 
»Det  er  en  af  de  største  velsignelser,  vi 
kan  fa,  at  komme  frem  for  Herren  og 
for  englene  og  for  hinanden  for  at 
bevidne,  at  vi  erindrer,  at  Herren  Jesus 
Kristus  døde  for  os.  Dette  beviser  over 
for  Faderen,  at  vi  erindrer  vore  pagter, 
at  vi  elsker  hans  evangelium,  at  vi 
elsker  at  holde  hans  befalinger« 
(Kirkens  præsidenters  lærdomme: 
Brigham  Young,  1997,  s.  151). 


Søster  Bonnie  D.  Parkin,  tidligere 
rådgiver  i  Unge  Pigers  præsident- 
skab, forklarer  denne  hellige  ordi- 
nanses  rensende  kraft:  »Nadveren 
gør  os  i  stand  til  at  forny  vore  pagter. 
Hvis  vi  derfor  holder  disse  pagter 
ærligt  og  fuldstændigt,  kan  vi  føle  os 
lige  så  friske  og  rene,  som  vi  gjorde, 
da  vi  blev  døbt«  (Stjernen,  juli  1995, 
s.  80). 

Det  er  meningen,  at  sabbatten  skal 
velsigne  os  nu  og  i  al  evighed.  »Når 
Kirkens  medlemmer  stræber  efter  at 
indpasse  deres  sabbatsaktiviteter,  så 
de  er  i  harmoni  med  Herrens  And  og 
hensigt,  vil  deres  liv  fyldes  med  glæde 
og  fred«  (»Det  Første  Præsidentskabs 
erklæring  om  sabbatten«,  Ensign, 
januar  1993,  s.  80). 

■  Hvordan  kan  vi  berige  vores 
sabbat? 

■  Hvordan  forbereder  man  sig  på  at 
modtage  nadveren?  D 

OVER  SKYERNE 


Claudia  Aparecida  Assis  Augusto 

ILLUSTRERET  AF  DILLEEN  MARSH 


Jeg  trådte  ind  i  lufthavnen  i  Brasilia  og  så  mig 
forventningsfuldt  omkring.  Det  var  den  sidste  dag 
af  min  mission,  og  nu  skulle  jeg  vende  hjem  til  min 
fødeby  i  en  anden  del  af  Brasilien  med  fly  -  det  var  min 
første  flyvetur! 

Jeg  kunne  se  mørke  skyer  og  silende  regn  uden  for 
vinduerne  i  lufthavnen,  og  jeg  spejdede  håbefuldt  efter 
en  lille  sprække  i  skyerne.  Jeg  ville  have,  at  himlen  skulle 
være  blå  med  solskin,  så  jeg  kunne  se  de  byer,  bjerge, 
skove  og  alt  muligt  andet,  som  vi  skulle  flyve  hen  over. 
»Når  man  flyver,«  havde  de  andre  fortalt,  »så  ser  alting 
bittesmåt  ud.«  Jeg  ville  føle  mig  som  fuglene  og  se  alt  det, 
som  de  ser,  når  de  flyver  højt  oppe. 

Da  flyet  lettede,  kiggede  jeg  ivrigt  ud  af  vinduet.  Men 
jo  tættere  vi  kom  på  skyerne,  desto  kraftigere  skyllede 
regnen  ned.  Jeg  trak  på  skuldrene  og  sukkede  skuffet;  Jeg 
kunne  ikke  se  en  pind.  Min  første  flyvetur  Hiver  en  fiasko, 
tænkte  jeg  og  vendte  mig  væk  fra  vinduet. 


Pludselig  trængte  flyet  gennem  skyerne,  og 
solens  stråler  skinnede  ind  gennem  vinduet, 
hvor  de  fangede  min  opmærksomhed.  Da  jeg 
kiggede  ud  af  vinduet,  så  jeg  en  himmel,  der  var 
så  blå,  at  det  gjorde  ondt  i  øjnene.  Skyerne  lå 
under  os  som  et  hvidt  vattæppe.  Jeg  havde  lyst  til 
at  hoppe  ud  og  springe  omkring  på  dem. 

I  to  timer  stirrede  jeg  på  den  forunderlige  verden 
omkring  mig.  Jeg  var  forbløffet  over,  at  der  over  de 
mørke  skyer  og  det  uvejr,  der  havde  ødelagt  min 
udsigt,  fandtes  en  sådan  skønhed  og  et  sådant  lys. 
Da   flyet   til   sidst   dykkede   ned   under   skyerne    til 
gråvejret  igen,  havde  jeg  næsten  glemt,  at  det  var  uvejr 
dernede. 

Siden  den  dag  har  jeg  oplevet  mange  storme  i  mit  liv, 
blandt  andet  smerten  og  ensomheden  ved  at  miste  min 
mor.  Men  jeg  ved,  at  der  er  et  formål  med  stormene.  Jeg 
ved,  hvad  der  gemmer  sig  over  skyerne.  D 

GRUND  TIL  AT  SMILE 


Ældste  Joe  J.  Christensen 

De  Halvfjerds'  Præsidium 


Lad  OS  foretage  et  eksperiment.  Er  du  parat? 
SMIL.  Tving  det  frem  om  nødvendigt,  men  smil. 
Jeg  vil  gætte  på,  at  de  fleste  af  jer  straks  smilede 
helt  naturligt  og  normalt,  da  jeg  opfordrede  til  det.  Det  er 
noget,  I  ofte  gør.  I  må  være  nogle  meget  glade  mennesker. 
Jeg  antager  også,  at  der  var  nogle  af  jer,  som  i  det 
mindste  var  lydige  og  lige  akkurat  fik  trukket  mundvi- 
gene op  -  men  ikke  alt  for  meget  -  for  at  udføre  opgaven. 
Sandsynligvis  var  der  nogle  fa  af  jer,  der  slet  ikke 
smilede,  og  jeg  spekulerer  på  hvorfor.  Spørg  jer  selv:  »Er 
jeg  et  lykkeligt  menneske?«  Hvis  du  ikke  er  det,  og  hvis  du 
har  svært  ved  at  smile,  så  prøv  at  granske  dig  selv. 
1      Du  skal  vide,  at  der  er  hjælp  at  hente.  Den  kan 
blandt    andet    findes    i    erkendelsen    af,    at 
prøvelser  er  en  del  aflivet.  Det  har  sine  op-  og 
nedture.  Den  kendsgerning  minder  mig  om 
denne  lille  historie,  som  ældste  Marion  D. 
Hanks  har  fortalt. 

»En  far  sidder  i  et  fly  på  vej  ud  på  en  kort 
forretningsrejse.  Han  har  sin  fem-årige  søn  med  sig, 
men  han  ville  ønske,  at  han  ikke  havde 
^f  det,  for  det  er  en  noget  ubehagelig 

flyvetur.    Lufthuller   og   vindstød 
ryster  flyet,  og  nogle  af  passager- 
erne er  lidt  luftsyge.  Bekymret 
kigger  faderen  hen  på  sin  søn  og 
opdager,  at  han  smiler  fra  øre  til 
øre.  >Far,<  siger  han,  >gør  de  det 
her  for  at  det  skal  være  sjovt  for 
hømene ?<«   (Fra  kanal  tfl  kanal. 
Stjernen,  januar  1991,  s.  37). 

Hvor  ofte  har  Herren  ikke  i 
skrifterne  befalet  os  »vær  dog  ved 


godt  mod«  eller  »opløft  dit  hjerte  og  glæd  dig«  og  »(vær) 
overmåde  glade«?  Vi  bør  huske  på,  at  det  er  en  befaling  at 
være  glad,  ikke  bare  en  opfordring  (se  L&lP  78:17-19; 
31:3;  127:3). 

Vi  lever  på  et  af  de  mest  fantastiske  tidspunkter  i 
historien.  Sandt  nok  har  vi  mange  problemer.  Men  vi  har 
så  mange  velsignelser  at  være  taknemlige  for. 

Med  den  velstand  som  nogle  familier  nyder  kan  man 
let  glemme  dem,  der  ikke  har  det  så  godt.  Må  jeg  foreslå, 
at  vi  tænker  på  og  beder  for  dem,  der  må  undvære  det, 
som  vi  tager  for  givet? 

Ud  over  de  timelige  velsignelser,  som  vi  nyder,  bør 
vi,  for  at  udvise  passende  taknemlighed,  lære  at  værd- 
sætte det  privilegium  at  være  medlemmer  af  Jesu  Kristi 
Kirke  af  Sidste  Dages  Hellige  -  at  have  evangeliets  liv 
i  vores  sind,  ånd  og  hjerte.  Det  gør  livet  meget  mere 
meningsfyldt. 

Selvfølgelig  er  der  tidspunkter,  hvor  det  hele  synes  så 
overvældende,  at  det  er  svært  at  føle  taknemlighed.  Vi 
møder  alle  prøvelser  nu  og  da,  og  til  tider  kan  de  være 
svære.  Men  i  de  fleste  tilfælde  finder  man  senere  ud  af,  at 
Herren  har  lært  én  noget,  noget,  som  har  eller  får  stor 
betydning  i  ens  liv. 

Jeg  kommer  til  at  tænke  på  ældste  Neal  A.  Maxwell 
og  nogle  af  de  udfordringer,  som  han  stod  over  for  som 
teenager.  Hans  forældre  var  meget  fattige.  Det  var  pinligt 
for  ham,  at  de  til  at  begynde  med  ikke  havde  indendørs 
toilet  som  så  mange  af  hans  venner.  Han  opdrættede 
svin,  og  det  var  heller  ikke  noget,  der  gjorde  ham  vold- 
somt populær  i  skolen.  Han  var  plaget  af  bumser,  som  var 
en  prøvelse  for  hans  selvtillid  og  selvværdsfølelse.  Han 
spekulerede  på,  om  han  mon  nogensinde  ville  blive 
accepteret  af  andre. 

Han  var  meget  interesseret  i  sport  -  især  basketball  - 
og  var  dygtig  nok  til  at  komme  på  skolens  hold.  Men 
senere  blev  han  sat  af  holdet  og  var  dermed  afskåret  fra 
den  sport,  som  han  holdt  så  meget  af.  Som  følge  deraf 
fortæller  han,  »kastede  jeg  mig  over  ordenes  verden«. 
Det  blev  til  stor  velsignelse  for  ham  i  hans  politiske, 
studiemæssige  og  uddannelsesmæssige  opgaver  og  til 
velsignelse  for  os,  nu  hvor  han  tjener  som  en  af  Herrens 
profeter,  seere  og  åbenbarere. 

Hvis  du  på  nuværende  tidspunkt,  eller  på  noget  andet 
tidspunkt  i  livet,  føler  dig  nedtrykt,  skuffet  eller  depri- 
meret -  uanset  af  hvilken  årsag  -  så  er  her  nogle  prak- 
tiske råd:  Tag  et  blankt  stykke  papir  og  skriv  de  ting  ned, 
som  de  er  allermest  taknemlig  for.  Skriv  alle  de  velsig- 
nelser, der  betyder  noget  for  dig  i  den  rækkefølge,  som  de 
falder  dig  ind. 

Når  du  er  færdig  med  listen,  så  tag  et  nyt  stykke  papir 
og  skriv  velsignelserne  op  i  rækkefølge,  alt  efter  hvor 
vigtige  de  er.  Hvad  er  din  vigtigste  velsignelse?  Den  næst- 
vigtigste? Og  så  videre. 


På  min  egen  liste  måtte  jeg  meget  langt  ned,  før  jeg 
stødte  på  en  velsignelse,  der  kunne  købes  for  penge. 
Vores  vigtigste  velsignelser  kan  der  ikke  sættes  nogen  pris 
på.  Velsignelser  som  tro,  vidnesbyrd  og  familie  hører  til 
de  velsignelser,  som  vi  ville  sætte  livet  til  for  at  forsvare 
om  nødvendigt. 

Den  største  af  de  gaver,  som  vi  bør  være  taknemlige 
for,  er  selvfølgelig  vor  himmelske  Faders  gave,  da  han 
ofrede  sin  Søn  for  os.  Som  vi  kan  læse  i  skriften:  »For 
således  elskede  Gud  verden,  at  han  gav  sin  enbårne  søn, 
for  at  enhver,  som  tror  på  ham,  ikke  skal  fortabes,  men 
have  evigt  liv«  (Joh  3:16).  Lære  og  Pagter  belærer  os  om, 
at  »Jesus  Kristus,  din  Forløser  ...  elskede  verden  således, 
at  han  hengav  sit  eget  liv,  for  at  så  mange,  som  ville  tro, 
måtte  blive  Guds  sønner«  (LSdP  34:1,  3). 

Faderen  gav.  Jesus  gav.  Og  vi  skal  give.  Der  er  ingen 
velsignelse,  som  vi  bør  være  mere  taknemlige  for  end  det 
at  modtage  de  velsignelser,  som  opnås  gennem  Jesu  Kristi 
forsonings  kraft. 

Føj  alle  disse  velsignelser  til  din  liste.  Og  på  dage,  hvor 
du  ikke  har  lyst  til  at  smile,  kan  du  tage  din  liste  frem  og 
læse  den  og  indse,  hvor  velsignet  du  er.  Så  vil  det  falde 
dig  lettere  at  smile  og  være  ved  godt  mod.  Det  vil  også 
falde  dig  lettere  at  være  taknemlig.  D 

Præstedømmet  i  m 


Fuco  Rey 

ILLUSTRERET  AF  ROBERT  T  BARRETT 


En  dejlig  forårsdag  gryede  i  Spanien  i  1983,  og 
kasernen  føltes  mere  indelukket  end  normalt. 
Men  jeg  så  frem  til  denne  dag,  fordi  her  midt  i  min 
et'årige  værnepligt  i  det  spanske  forsvar,  havde  jeg  faet  en 
dags  orlov.  Jeg  klædte  mig  omhyggeligt  på,  så  ingen  småfejl 
ved  min  uniform  skulle  hindre  mig  i  at  klare  inspektionen 
og  komme  af  sted.  Jeg  havde  planlagt  at  tage  mili- 
tærbussen  til  byen  Burgos,  hvor  jeg  skulle  møde  min  ven 
Ricardo  og  tilbringe  dagen  sammen  med  ham. 

Jeg  havde  ingen  problemer  med  inspektionen,  og  kort 
efter  traf  jeg  Ricardo,  som  ventede  på  mig  i  sin  bil  i  Burgos. 
Til  min  forbavselse  havde  han  medbragt  en  fælles  ven,  en 
ung  kvinde  ved  navn  Mari  Carmen.  Jeg  havde  truffet  Mari 
Carmen  første  gang,  da  hun  tjente  som  missionær  i 
Galicien,  som  er  det  område  af  Spanien,  jeg  stammer  fra. 
Jeg  glædede  mig  over  at  se  hende  igen,  og  vi  besluttede  alle 
tre  at  tilbringe  dagen  i  en  park  i  nærheden. 

Ricardo  parkerede  sin  bil  på  et  fredfyldt  sted  langs 
bredden  af  Arlanzon-floden,  og  vi  talte  om  vores  liv  og  de 
oplevelser,  vi  havde  haft.  Jeg  fortalte  dem,  at  hæren 
virkelig  havde  sat  mig  på  prøve  rent  åndeligt.  På  trods 
af  gruppepres  holdt  jeg  budene.  Men  jeg  var  ked  af, 
at  jeg  ikke  havde  mulighed  for  at  benytte  Det  ,/'' 

Melkisedekske  Præstedømme,  som  jeg  bar, 
fordi  der  aldrig  bød  sig  nogen  mulighed 
for  det.  Til  tider  spekulerede  jeg  på,  om 
jeg  stadig  var  værdig  til  at  bære  den 
guddommelige  magt.  / 


Mari  Carmen  sagde,  at  hun  også  havde  det  svært.  Hun 
kom  sammen  med  en  mand,  som  havde  friet  til  hende,  og 
hun  var  overvældet  af  vigtigheden  af  at  træffe  den  rette 
beslutning. 

Da  dagen  gik  på  hæld,  spurgte  Mari  Carmen,  om  jeg 
ville  give  hende  en  præstedømmevelsignelse  til  styrke  og 
vejledning.  Jeg  var  overrasket  over  hendes  anmodning,  og 
jeg  blev  lidt  nervøs.  Jeg  følte  mig  ikke  beredt  til  at  give 
hende  en  velsignelse,  og  jeg  følte  heller  ikke,  at  jeg  kunne 
give  hende  den  hjælp,  hun  havde  brug  for.  Men  da  hun 
insisterede,  besluttede  jeg  at  prøve. 

Vi  gik  tilbage  til  bilen,  og  Mari  Carmen  satte  sig  på 
forsædet,  mens  Ricardo  og  jeg  satte  os  på  bagsædet.  Jeg 
bad  Ricardo  om  at  bede  en  bøn,  så  Anden  kunne  inspirere 
mine  ord  og  præstedømmets 
magt  kunne 

ligge  i  mine  hænder.  Hans  bøn  fyldte  mig  straks  med  en 
fredfyldt  følelse,  og  min  frygt  forsvandt. 

Da  vi  havde  forvisset  os  om,  at  vi  befandt  os  i  et  roligt 
område,  hvor  vi  ikke  ville  blive  beluret  eller  forstyrret, 
lagde  jeg  hænderne  på  Mari  Carmens  hoved.  Da  jeg 
begyndte  at  tale,  flød  trøstende  og  opmuntrende  ord  fra 
mine  læber.  Jeg  kan  ikke  huske,  præcis  hvad  jeg  sagde, 
men  da  jeg  var  færdig,  var  mit  hjerte  fyldt  af  glæde,  og 
Mari  Carmens  ansigt  var  vådt  af  tårer.  Hun  fortalte  mig,  at 
det  jeg  havde  sagt,  var  lige  de  ord,  hun  havde  brug  for  at 
høre.  Nu  følte  hun,  at  hun  kunne  træffe  det  rette  valg  med 
hensyn  til  frieriet, 

Ricardo  satte  sig  hurtigt  om  på  førersædet,  så  han 
kunne  køre  mig  til  bussen  i  tide.  Inden  jeg  vidste  af  det,  tog 


jeg  afsked  med  mine  venner  og  steg  på  den  snavsede  mili- 
tærbus. Men  selv  den  markante  overgang  fra  det  ene  miljø 
til  det  andet,  kunne  ikke  slette  den  følelse,  som  havde 
overvældet  mig  -  visheden  om,  at  Herren  velsigner  folk 
ved  gennem  præstedømmets  kraft.  Da  jeg  lå  i  min  køje  den 
aften,  følte  jeg  igen  en  overvældende  fred  fylde  mig.  Jeg 
var  min  himmelske  Fader  taknemlig  for  hans  tillid  til  mig. 

Syv  eller  otte  måneder  senere  skulle  min  ven  Ricardo 
giftes,  og  jeg  rejste  til  Madrid  for  at  deltage  i  hans  bryllup, 
Mari  Carmen,  der  for  nylig  var  blevet  gift  med  den  mand, 
som  hun  havde  fortalt  os  om,  var  der  også  sammen  med 
sin  mand  Fernando.  Fernando  trykkede  min  hånd  og  så 
mig  i  øjnene.  »Jeg  er  så  taknemlig,«  sagde  han,  »over  at  du 
kunne  give  en  velsignelse  til  den  kvinde,  som  nu  er  min 
hustru.  Tusind  tak,« 

Hans  ord  gjorde  et  dybt  indtryk  på  mig.  Jeg  kan  ikke 

forestille  mig  noget  større  privilegium  end  at 

'■■'•-    _  handle  i  Herrens  navn  og  velsigne 

folk  som  Mari  Carmen  og 
'""--„  Fernando.  D 


Bliv  en  bedre  hjemmeiærer 
besøgsiærerinde 

Fleksibilitet,  kreativitet  og  hengivenhed 
hjælper  os  til  ot  opfylde  vores  koldelse  som 
hjemmelærer  og  besøgslærerinde. 


Kellene  Ricks  Adams 

Min  mor  var  syg  det  meste  af  min  hamdom,  men  da  jeg  var 
omkring  1 5,  blev  hendes  helbred  endnu  dårligere,  og  hun  forlod 
næsten  aldrig  vores  hjem.  1  den  periode  kiggede  mange  af 
vuardets  medlemmer  forbi,  men  ingen  kom  tiere  end  hendes  besøgslærerinder 
Hver  søndag  ^orde  Colleen  Goodwin  notater  til  hvert  af  møderne  i  Kirken. 
Senere  besøgte  hun  så  min  mor  og  fortalte  hende  om  hver  af  talerne  og  hver 
af  lektionerne,  mens  søster  Marian  Rubanks  masserede  mors  ømme  og 
hævede  ben  og  fødder 

Det  var  ikke  noget,  som  disse  søstre  bare  ^orde  et  par  gange.  De  ^orde 
det  gennem  flere  år!  De  havde  begge  arbejde  og  familie.  Men  vi  vidste,  at  hvis 
vi  nogensinde  havde  brug  for  hjælp,  kunne  vi  altid  ringe  til  mors  besøgslære- 
rinder. De  gik  mere  end  den  ekstra  mil  -  de  blev  mors  veninder.  Og  de 
viste  hendes  datter,  hvad  sand  barmhjertighed  er.  -  Tracy  Wright,  Prairie  5. 
Ward,  Prairie  Stav  i  West  Jordan  i  staten  Utah 

Wain  var  en  stor,  stærk  tidligere  footballspiller,  en  udadvendt,  omsorgsfuld 
og  hjælpsom  ældste.  Don  var  en  vidunderlig  makker  til  ham  -  et  eksempel  på 
stille  åndelig  styrke. 

Fra  deres  allerførste  hjemmelærerbesøg  vidste  vi,  at  de  holdt  af  os.  De 
sagde  det  ligeud  og  oprigtigt.  Som  mindre  aktivt  medlem  havde  jeg  tidligere 
været  skeptisk  over  for  alt,  der  havde  med  Kirken  at  gøre,  og  jeg  tvivlede  tit 
på  medlemmernes  motiver  Men  jeg  vidste,  at  de  to  var  her  af  den  rigtige 
årsag.  Jeg  vidste,  at  de  ikke  kun  kom  her  for  at  få  deres  kryds.  Jeg  vidste,  at 
de  kom,  fordi  de  troede  på  levende  profeter,  og  de  betragtede  deres  kaldelse 
som  hjemmelærere,  som  en  mulighed  for  at  ære  deres  præstedømme. 
-  Dennis  Peacock,  Kearns  34.  Ward,  Kearns  Syd  Stav  i  Utah 

ELLER 


Hjemmelærer e  og  besøgslærerinder  kan  ændre  folks 
liv.  Mange  medlemmer  værdsætter  minder  om  stærke 
skuldre,  kærlige  hjerter  og  hjælpsomme  hænder,  som  har 
tjent  dem  gennem  disse  inspirerede  programmer.  Men 
skønt  hjemmelærere  og  besøgslærerinder  kan  øve  en  stor 
indflydelse  på  andres  liv,  så  kan  selve  det  at  opfylde  vores 
ansvar  for  at  »bære  hinandens  byrder«  (Mosiah  18:8) 
være  en  udfordring. 

Til  tider  er  det  svært  for  makkerparret  at  finde  et  tids- 
punkt, hvor  de  kan  gå  ud  og  besøge  deres  familier.  Men 
det  er  vigtigt,  at  denne  indsats  udføres  parvis  i  overens- 
stemmelse med  det  åbenbarede  mønster,  som  fordrer,  at 
præstedømmebærere  går  ud  to  og  to  (se  L&P  20:47,  53; 
42:6).  Det  er  ofte  en  større  udfordring  at  få  de  to  travle 
tidsplaner  passet  ind  i  de  tildelte  familiers  planer. 
Sommetider  kan  antallet  af  tildelte  famiUer  synes  større 
end  hjemmelærerne  og  besøgslærerinderne  kan  klare;  til 
tider  er  afstandene,  tiden  eller  de  udgifter,  som  er 
forbundet  med  at  tage  ud  til  familierne  overvældende. 
Og  til  tider  går  hjemmelærernes  og  besøgslærerindernes 
udfordring  på  at  opnå  Ånden,  så  de  kan  løse  de  specielle 

problemer,  de  står  overfor.  Disse 

anstødssten  og  mange  andre 

kan   afholde   medlemmer 

fra     faktisk     at     udføre 

Herrens  værk,  som  går 

ud  på  at  velsigne  andre. 


Hjemmelærere  og  besøgslærerinder  kan  måske  få  gavn 
af  følgende  forslag  og  løsninger,  som  andre  har  haft  nytte 
a£  Disse  forslag  kan  inspirere  til  fleksibilitet,  kreativitet  og 
hengivenhed,  som  alle  er  vigtige  ingredienser,  når 
medlemmerne  stræber  efter  at  »lære  ...  og  våge  over 
kirken«  og  »besøge  medlemmerne  i  hjemmene  og 
formane  dem  til  at  bede  lydeligt  og  i  løndom  og  til  at 
opfylde  alle  deres  huslige  pligter«  (L&P  20:42,  47).  De 
principper,  som  fremsættes  her,  kan  hjælpe  hjemmelærere 
og  besøgslærerinder,  uanset  hvor  i  verden  de  tjener. 

FASTSÆT  ET  BESTEMT  TIDSPUNKT 

En  af  udfordringerne  ved  at  være  hjemmelærer  og 
besøgslærerinde  kan  være  at  få  truffet  aftaler.  »Nogle 
mennesker  løser  det  ved  at  aftale  et  fast  tidspunkt  hver 
måned,  hvor  de  går  ud,«  fortæller  Bertram  C.  Willis,  der 
er  præsident  for  Cherry  Hill  Stav  i  New  Jersey.  »Familier 
og  enkeltpersoner  ved,  at  aftalen  er  den  første  søndag  om 
eftermiddagen  eller  den  anden  onsdag  om  aftenen.« 

Kathleen  Berger,  der  er  besøgslærerinde  i  Palm  Bay  1 . 
Ward  i  Cocoa  Stav  i  Florida,  er  helt  enig.  »Vi  har  flere 
søstre,  som  vi  skal  besøge,  og  de  ved  alle  sammen,  at  vi 
altid  kommer  om  morgenen  den  første  tirsdag  i  hver 
måned,«  siger  hun,  »Vi  bor  langt  fra  hinanden  og  kan  til 
tider  føle  os  lidt  isoleret,  så  disse  besøg  betyder  meget  for 
os,  og  søstrene  nyder  dem.  De  kan  regne  med  at  blive 
besøgt  disse  tirsdag  morgener.« 

Hjemmelærere  og  besøgslærerinder  siger,  at  det  er 
vigtigt,  at  man  over  for  sine  tildelte  familier  udtrykker  et 
oprigtigt  ønske  om  at  være  en  hjælpekilde  for  dem.  Dette 
ønske  kan  til  dels  opnås  ved,  at  man  aftaler  et  fast  tids- 
punkt eller  drøfter  to  eller  tre  mulige  tidspunkter  (og 
noterer  sig  de  dage,  som  ikke  er  ledige)  med  dem,  man 
skal  besøge.  Mens  man  drøfter  mulighederne,  bør  man 
give  udtryk  for  sin  kærlighed  til  og  omsorg  for  familien. 
Det  kan  være  nødvendigt  med  fleksibilitet  og  kompro- 
misser, men  trygheden  ved  at  have  en  fast  aftale  letter  en 
del  af  det  pres,  som  er  forbundet  med  indsatsen  som 
hjemmelærer  eller  besøgslærerinde. 

Herrens 
redskaber 


VÆR  FLEKSIBEL  NOK  TIL  AT  OPFYLDE  SÆRLIGE  BEHOV 

I  mange  områder  er  der  flere  enkeltpersoner  og  fami- 
lier, der  skal  besøges,  end  der  er  aktive  medlemmer  som 
med  en  vis  rimelighed  kan  klare  det  ansvar.  I  Fort  Payne 
Gren  i  Chattanooga  Stav  i  Tennessee  er  der  kun  tre 
aktive  præstedømmebærere,  inklusiv  grenspræsident 
Roman  Lilly.  Men  de  tre  mænd  har  ansvaret  for  at  besøge 
48  familier  -  og  som  regel  når  de  at  besøge  mindst  45  af 
dem. 

»Vi  bruger  to  lørdage  om  måneden  på  at  gå  på  hjem- 
melærerbesøg,  og  vi  går  hver  især  ud  med  vores  hustruer 
-  de  udfører  så  deres  besøgslærerindebesøg  ved  samme 
lejlighed,«  forklarer  præsident  Lilly.  Når  ægtepar  besøger 
medlemmer,  som  har  særlige  behov,  kan  det  med  biskop' 
pens  eller  grenspræsidentens  godkendelse  rapporteres 
som  både  et  hjemmelærerbesøg  og  et  besøgslærerinde- 
besøg (se  Håndbog  for  Det  Melkisedekske  Præstedømmes 
ledere,  1990,  s.  5). 

»Vi  tager  af  sted  om  morgenen  og  er  som  regel  hjemme 
ud  på  eftermiddagen.  Af  og  til  sætter  vi  en  aften  af  til  at 
besøge  familier,  som  vi  ikke  kan  træffe  om  lørdagen,  og  i 
sjældne  tilfælde  besøger  vi  nogen  inden  eller  efter  kirke. 
Vores  ward  dækker  et  område  på  ca.  115  km  i  diameter, 
men  vi  forstår  de  muligheder  og  det  ansvar,  som  ligger  i 
hjemmelærerprogrammet. « 

Som  det  ses  i  Fort  Payne  Gren  er  behovet  for,  at  mand 
og  hustru  går  ud  sammen  som  både  hjemmelærer  og 
besøgslærerinde  usædvanligt.  Præstedømmeledere  i 
andre  områder  har  valgt  andre  fremgangsmåder. 

I  Carey  Stav  i  Idaho  f.eks.  er  der  ikke  aktive 
medlemmer  nok  til  at  besøge  alle.  I  et  forsøg  på  at  løse 
det  problem  har  præstedømmelederne  haft  størst  succes 
med  at  søge  Andens  vejledning  til  at  afgøre,  hvem  der 
har  mest  behov  for  besøg.  Michael  Chandler,  der  er 
førsterådgiver  i  stavspræsidentskabet,  forklarer:  »Hvert 
år  beder  vi  wardslederne  om  at  tage  de  tildelte  familier  op 
til  vurdering  og  bede  om  inspiration  til,  hvilke  familier 
der  har  brug  for  at  få  tildelt  hjemmelære  re.  Med  tiden  får 
vi  besøgt  alle  medlemmerne.« 

Gennem  tiden  har  Kirkens  præsidenter  og  præsident- 
inder for  Hjælpeforeningen  fremhævet  hensigten  med 
og  vigtigheden  af  vores  virke  som  hjemmelærere  og 
hesøgslærerinder. 


Præsident  Gordon  B.  Hinckley 

Kirkens  præsident,  1995  til  i  dag 

»>Lærerens  pligt  er  bestandigt  at  våge  over  menig- 
heden, at  være  hos  medlemmerne  og  styrke  dem< 
(L&P  20:53).  Sådan  lyder  befalingen  fro  Herren.  Jeg 
håber,  at  hjemmelærere  og  hesøgslærerinder  vil 
erfare  to  ting:  For  det  første  den  udfordring,  som 
ligger  i  deres  store  kaldelse,  og  for  det  andet  glæden 
ved  resultatet  af  deres  virke,  især  med  dem  iblandt 
os,  som  er  mindre  aktive.  Jeg  håber,  at  disse  lærere 
vil  knæle  ned  og  bede  om  vejledning,  og  derefter  gå 
ud  og  føre  disse  vildfarne  sjæle  tilbage  til  Kirkens 
fold.  Hvis  hjemmelærere  og  hesøgslærerinder  tager 
imod  denne  udfordring,  så  tror  jeg  oprigtigt  på,  at 
de  vil  nyde  den  søde  og  vidunderlige  følelse,  som 
kommer  af  at  være  et  redskab  i  Herrens  hænder  til 
at  føre  nogen  tilbage  til  aktivitet  i  hans  Kirke  og  Rige. 

Jeg  bønfalder  os  alle  om  at  nå  ud  til  vores  brødre 
og  søstre,  som  engang  i  en  kort  periode  har  kendt 
det  gengivne  evangeliums  skønhed  og  under  og 
som  af  en  eller  anden  årsag  har  forladt  det. 

Må  alle  hjemmelærere  forstå,  at  de  har  et 
uafvendeligt  ansvar  for  at  komme  ud  i  medlem- 
mernes hjem  og  belære  dem  om  at  efterleve  evan- 
geliets principper  mere  trofast,  at  sørge  for  at  der 


Ikke  findes  uretfærdighed  eller  bagvaskelse  eller 
ond  tale,  at  opbygge  troen  og  at  se  efter,  om  fami- 
lierne klarer  sig  rent  timeligt.  Det  er  et  meget  alvor- 
ligt ansvar;  det  er  det  virkelig.  Men  det  er  ikke 
nogen  tung  byrde  -  det  kræver  blot  en  smule  mere 
tro.  Det  er  vores  bedste  indsats  værd«  [Ensign,  marts 
1997,5.27). 


Præsident  Ezra  Taft  Benson 

Kirkens  præsident,  1985-1994 

»Hjemmelærer-  og  besøgslærerindeprogram- 
merne  er  inspirerede.  De  har  til  hensigt,  at  hvert 
medlem  af  Kirken  bliver  besøgt  hver  måned,  både 
de  aktive  og  de  mindre  aktive.  Læg  større  vægt  på 
jeres  virke  som  hjemmelærere  og  besøgslærerinder« 
(Ensign,  september  1987,  s.  4). 

»Jeg  føler  mig  tilskyndet  til  at  tale  til  jer  om  et 
præstedømmeprogram,  som  har  været  inspireret 
fra  begyndelsen  -  et  program,  der  rører  folks  hjerte, 
som  ændrer  menneskeliv  og  redder  sjæle.  Det  er  et 
program,  som  er  godkendt  af  vor  himmelske  Fader. 
Et  program,  der  er  så  vigtigt,  at  hvis  det  udføres,  vil 
det  være  med  til  at  forny  Kirken  åndeligt  og  ophøje 
dens  medlemmer  og  familier. 

Jeg  talerom  præstedømmets  hjemmelærerbesøg  ... 

...  Det  er  præstedømmets  måde  at  våge  over 
de  hellige  på  og  udføre  Kirkens  mission. 
Hjemmelærerarbejdet  er  ikke  bare  en  opgave.  Det 
er  en  hellig  kaldelse«  [Stjernen,  juli  1987,  s.  46). 

»Husk,  at  både  kvantitet  og  kvalitet  har  betyd- 
ning, hvis  man  vil  være  en  effektiv  hjemmelærer.  I 
bør  udføre  kvalitetsbesøg,  men  skal  samtidig  have 
kontakt  med   hver  af  jeres  tildelte  familier  hver 


Hjemmelærere  og  besøgslærerinder  fortæller  også,  at 
når  det  ikke  er  muligt  for  dem  at  besøge  alle  deres  fami- 
lier, så  vejleder  Ånden  dem  til  de  familier,  som  har  størst 
behov  for  besøg.  Når  det  gælder  besøgslærerinderne,  og 
kun  dem,  kan  en  telefonopringning  eller  en  seddel  gøre 
det  ud  for  et  besøg,  når  det  ikke  er  muligt  for  besøgslærer- 
inderne at  besøge  dem,  de  har  fået  tildelt. 

I  områder,  hvor  der  er  forholdsvis  mange  mindre  aktive 
medlemmer  i  forhold  til  aktive  medlemmer,  kan  fuldtids- 
missionærerne,  med  præstedømmeledemes  godkendelse, 
fungere  som  makkere  for  melkisedekske  præstedømme- 
bærere, som  besøger  mindre  aktive  familier. 

PRÆSENTATION  AF  BUDSKABET 

For  nogle  hjemmelærere  og  besøgslærerinder  kan  det 
at  fremføre  et  formelt  budskab  under  uformelle  forhold 
virke  pinagtigt.  Selv  i  de  tilfælde,  hvor  alle  de  tilstede- 
værende er  fuldt  aktive  i  Kirken,  kan  det  være  vanskeligt 
at  dreje  samtalen  fra  småsnak  til  et  åndeligt  budskab.  Det 
er  også  lidt  af  en  udfordring  at  præsentere  et  budskab, 
som  har  lige  stor  interesse  for  både  voksne,  teenagere  og 
børn.  Når  hjemmelærere  eller  besøgslærerinder  besøger 
mennesker,  som  ikke  bryder  sig  om  at  tale  om  evangeliet, 
eller  som  måske  direkte  har  frabedt  sig  samtaler  om  evan- 
geliet, kan  situationen  blive  endnu  mere  pinagtig. 

Men  der  findes  flere  neutrale  måder  at  præsentere  et 
åndeligt  budskab  på.  Hvis  de  pågældende  ikke  bryder  sig 
om  at  tale  om  evangeliet,  foreslår  Larry  W.  Watkins,  der 
er  præsident  for  Cape  Girardeau  Stav  i  Missouri,  at  man 
giver  dem  pjecer  eller  artikler,  som  de  kan  læse  på  egen 
hånd.  En  anden  mulighed  er  at  invitere  disse 
medlemmer  med  til  en  bestemt  fest,  fireside,  aktivitet,  et 
særligt  program  eller  møde  og  fortælle  dem,  hvad  temaet 
eller  emnet  er,  og  hvorfor  det  er  vigtigt  for  dem  at  over- 
være det. 

»Det  er  meget  vigtigt  at  lytte  til  Ånden,  når  man  går 
ud  som  hjemmelærer  eller  besøgslærerinde,«  siger  Jack 
Cook,  der  er  medlem  af  højrådet  i  College  Station  Stav  i 
Texas.  »Vi  har  en  gruppeleder  for  høj  præs  terne  og  hans 

makker,  som  besøgte  en  enlig  mor  og  hendes  datter. 
Familien  var  aktiv,  men  talte  om,  at  de  følte  sig  åndeligt 
>tomme<.  Der  skete  ikke  meget  rent  åndeligt. 

Under  et  besøg  følte  denne  mand  sig  tilskyndet  til  at 
foreslå,  at  denne  søster  skulle  overveje  at  besøge  templet. 
Hendes  øjne  lyste  op.  Den  mulighed  havde  hun  slet  ikke 
overvejet. 

Med  tempelbesøget  for  øje  satte  hun  sig  mål,  gjorde 
fremskridt  og  udviklede  sig  helt  fantastisk,«  siger  bror 
Cook.  »Den  dag,  hvor  hun  besøgte  templet,  var  hun  helt 
ekstatisk.  Hendes  hjemmelærer  havde  lyttet  til  Ånden, 
og  det  har  ændret  hendes  liv.« 

MODTAGELSE  AF  BUDSKABET 

Det  fremmer  også  Ånden  i  et  hjem,  når  de  besøgte 
familier  eller  enkeltpersoner  udviser  tålmodighed.  »Jeg 
har  altid  udført  mine  besøgslærerindebesøg,  og  jeg  har 


altid  ladet  mine  besøgslærerinder  besøge  mig,« 
fortæller  Lynda  Stout,  der  er  medlem  af  Lehi  3.  Ward  i 
Lehi  Vest  Stav  i  Utah.  »Men  det  var  først,  da  jeg  fik 
Alene  Hardee  og  Wanda  Johnson  som  besøgslærer- 
inder, at  jeg  forstod,  hvorfor  Herren  har  givet  inspira- 
tion til  dette  program,  der  går  ud  på  at  våge  over, 
velsigne  og  undervis  hans  døtre. 

Søster  Hardee  og  søster  Johnson  kom  med  slik  til  mine 
børn  ved  juletid  og  huskede  min  fødselsdag.  Men  det,  der 
gjorde  størst  indtryk  på  mig,  var  den  måde,  hvorpå  de 
læste  besøgslærerindebudskabet  for  mig  hver  måned.  De 
to  dejlige  søstre  var  i  halvfjerdserne,  og  til  tider  havde  de 
svært  ved  at  se  ordene,  eller  også  hakkede  de  i  det,  når 
de  forsøgte  at  udtale  et  ord  rigtigt.  Men  jeg  kunne  mærke 
på  den  omhyggelige  måde,  hvorpå  de  læste  hvert  enkelt 
budskab,  at  de  betragtede  deres  ansvar  for  at  overbringe 
det  som  en  vigtig  kaldelse  fra  Herren.« 


måned.  Som  hyrder  for  jeres  familier,  både  de 
aktive  og  de  mindre  aktive,  bør  I  ikke  være 
tilfredse  med  kun  at  nå  de  99.  Jeres  mål  bør  være 
at  udføre  100%  hjemmelærerbesøg  hver  måned« 
{Stjernen,  juli  1987,  s.  46-47). 


Elaine  L.  Jack 

Præsidentinde  for  Hjæfpeforeningen,  1990-1997 


»Som  besøgslærerinder  virker  vi  som  mødre,  søstre, 
hjælpere,  kammerater  og  venner  for  hinanden« 
{Church  News,  den  4.  september  1993,  s.  6}. 

»Som  besøgslærerinder  når  vi  ud  til  hinanden. 
Handlinger  siger  ofte  mere  end  mange  ord.  Vi 
knyttes  sammen,  når  vi  ler  sammen.  En  kort 
samtale  forfrisker  vores  sjæl.  Vi  kan  ikke  altid  bære 
de  tyngedes  byrder,  men  vi  kan  løfte  dem,  så  de 
bedre  kan  bære  dem«  (Church  News,  den  7.  marts 
1992,  s.  5). 

Vi  bør  aldrig  undervurdere  betydningen  af  det 
personlige  besøg.  Ligesom  kvinderne  gik  omkring 
i  Nauvoo  og  indsamlede  oplysninger  om  enkelt- 
personers og  familiers  forhold,  tager  søstre  i  Perth 
i  Australien  og  Papeete  på  Tahiti  ud  til  deres 
næstes  hjem  for  at  besøge  og  opbygge  hinanden. 
Jeg  synes,  at  det  er  spændende,  at  tilhøre  et 
verdensomspændende  fællesskab  af  kvinder,  som 
holder  et  omsorgsfuldt  øje  med  hinanden.  Nogle 
gange,  når  jeg  har  været  ude  som  besøgslære- 
rinde,  har  jeg  tænkt  på  det  og  spekuleret  på, 
om  kvinder  i  Manitoba  i  Canada  eller  i  Mexico 
eller  i  Frankrig  eller  måske  endda  i  (Rusland)  mon 
var  ude  som  besøgslærerinde  samtidig  med  mig. 


Skønt  nogle  mennesker  måske  ville  blive  irriteret  over 
bare  at  få  månedens  budskab  læst  højt,  så  forstod  søster 
Stout  vigtigheden  af  at  modtage  det  evangeliske  budskab 
i  den  form,  det  nu  måtte  komme  på.  Hendes  ydmyge 
lydhørhed  over  for  budskabet,  gjorde  det  muligt  for 
hende  at  føle  Ånden  og  sine  besøgslærerinders 
kærlighed. 

GEOGRAFISKE  AFSTANDE 

Mens  nogle  enheder  i  Kirken  i  områder,  hvor  der 
bor  mange  sidste  dages  hellige,  kun  dækker  nogle  få 
kvadratkilometer,  er  der  mange  enheder,  som  dækker 
flere  hundrede  kvadratkilometer.  North  Slope  Gren  i 
Fairbanks  Stav  i  Alaska  dækker  mere  end  20.000 
kvadratkilometer.  Og  oven  i  det  er  området  hyllet  i 
nattemørke  døgnet  rundt  flere  måneder  om  året,  og 
temperaturen  kan  falde  til  46  graders  frost.  »I  vinter- 
månederne har  vi  også  problemer  med  isbjørne,«  siger 
Gaylin  Fuller  tørt.  Han  har  virket  som  grenspræsident  i 
omkring  fem  år. 

»Vi  har  muligvis  den  geografisk  største  gren  i  Kirken,« 
fortsætter  han.  »Vi  har  medlemmer,  der  bor  nær  grænsen 
til  Canada,  og  andre,  der  bor  nær  grænsen  til  Rusland. 
Den  eneste  måde,  hvorpå  man  kan  nå  ud  til  nogle  af 
disse  områder,  er  med  passagerfly. 

Så  jeg  behøver  vist  ikke  at  sige,  at  vores  hjemme- 
lærerbesøg til  de  områder  foregår  telefonisk,«  siger  han. 
»Men  vi  sørger  for  at  ringe  til  vores  tildelte  familier  hver 
måned.  Hvis  der  er  unge  i  familien,  ringer  præsidentska- 
berne fra  Unge  Mænd  og  Unge  Piger  også.  Til  tider  får 
disse  familier  adskillige  opringninger  hver  måned.  Vi 
sender  dem  også  materiale  fra  konferencerne  og  nyt  om 
Kirken. « 

Men  uanset  om  besøgene  udføres  i  hjemmene  eller 
telefonisk,  så  bliver  alle  medlemmer  kontaktet.  »Det  er 
utroligt  vigtigt.  Det  ved  vi  alle  sammen,«  siger  præsident 
Fuller  om  de  ti  hjemmelærerpar,  der  udfører  alle  hjem- 
melærerbesøg i  hans  gren. 

Selv  om  Duluth  Stav  i  Minnesota  ikke  er  så  stor  som 
North  Slope  Gren,  så  dækker  den  dog  et  stort  område. 
»Der  er  økonomiske  nedgangstider  i  vores  område  i 
øjeblikket,  og  mange  af  vore  medlemmer  har  et 
meget  stramt  budget,«  forklarer  Gabriele  Pihlaja,  der 
er  stavens  hjælpeforeningspræsidentinde.  »Der  er  ikke 
mange  penge  til  benzin,  og  at  være  besøgslærerinde 
kan  gøre  et  stort  indhug  i  familiens  økonomiske 
ressourcer. 

Vores  søstre  ved,  at  et  månedligt  besøg  er  det  bedste,« 
fortsætter  hun,  »men  det  korte  og  det 
lange  er,  at  uanset  hvad  du  gør,  så  lad 
være  med  ikke  at  gøre  noget.  Hvis 
omstændighederne  ikke|tillader, 
at  man  besøger  alle  hverlnåned. 


så  opfordrer  vi  søstrene  til  i  hvert  fald  at  besøge  en  eller  to 
af  dem,  de  har  på  deres  liste.  De  andre  søstre  skal  så 
mindst  have  en  telefonopringning  eller  et  brev.  Og  næste 
måned  besøger  besøgslærerindeparret  to  andre  søstre.  På 
den  måde  får  alle  et  besøg  i  kvartalet.« 

Flere  ældre  søstre,  som  ikke  længere  kan  køre  bil, 
foretager  hjemmebesøg  -  via  brev.  »Vi  beder  disse  søstre 
om  hver  måned  at  skrive  til  forskellige  medlemmer,  heri- 
blandt nogle  mindre  aktive  søstre,«  siger  søster  Pihlaja. 
»Brevene  rummer  oplysninger  om  Hjælpeforeningens 
hjemkundskabsmøder  og  kommende  wardsaktiviteter,  og 
søstrene  indbyder  altid  modtageren  til  at  overvære 
disse  begivenheder.  En  søster  modtog  for  nylig  et 
takkebrev  fra  en  søster,  som  hun  har  skrevet  til  i 
to  år.  Det  var  al  umagen  værd.« 

OPLÆRING  AF  TEENAGERE 

Hjemmeundervisning  byder  på  enestående  udfor- 
dringer, når  bærere  af  Det  Melkisedekske  Præstedømme 
får  tildelt  en  kammerat  fra  Det  Aronske  Præstedømme, 
som  er  travlt  optaget  af  skole,  arbejde  og  venner. 
Sommetider  har  de  ikke  så  megen  erfaring  med  hjemme- 
undervisning, at  de  forstår  betydningen  af  opgaven.  Det 
er  vigtigt  at  oplære  dem  grundigt  og  involvere  dem  som 
jævnbyrdige  kammerater. 

»En  dag  vil  det  være  min  makker  Jared  Barrott,  der  står 
med  ansvaret,«  bemærker  Rick  Youngblood,  der  er 
medlem  af  Hixson  Ward  i  Chattanooga  Stav  i  Tennessee. 
»Han  er  lige  blevet  ordineret  til  lærer,  men  han  forstår 
allerede,  at  som  hjemmelærer  har 
han  ansvar  for  at  tage  sig  af 
wardets  medlemmer.« 

Bror  Youngblood  og  Jared 
skiftes  til  at  give  det  måned- 
lige budskab.  Desuden  har 


de  to  udarbejdet  en  liste  over  de  seks  tildelte  familiers 
fødselsdage  og  bryllupsdage.  »Hver  måned  sætter  vi  os 
ned  og  skriver  et  brev  i  forbindelse  med  en  af  deres 
mærkedage,«  siger  bror  Youngblood.  »Så  sender  Jared 
dem.  Og  jeg  spørger  ham  altid,  om  han  har  nogle  forslag 
til,  hvordan  vi  bedre  kan  opfylde  familiernes  behov  og 
hjælpe  dem  til  at  føle  Ånden.« 

Præsident  Watkins  opfordrer  biskopperne  i  sin  stav  til 
at  drøfte  betydningen  af  hjemmelærerprogrammet  med 
brødrene  i  Det  Aronske  Præstedømme,  såvel  som  deres 
forældre.  »Forældre  kan  vejlede  og  opmuntre  den  unge 
mand  til  at  passe  sin  kaldelse,«  forklarer  han. 

Han  råder  også  brødrene  i  Det  Melkisedekske 
Præstedømme  til  at  lære  deres  makker  at  kende.  »Det 
kræver  ikke  meget  tid  at  vise  en  smule  interesse,«  siger 
han.  »Og  når  man  lærer  sine  makkers  hverdag  og  aktivi- 
teter at  kende,  så  ved  man  også,  hvornår  han  er  optaget. 

Så  vil  de  være  villige  til  at  finde  et  tidspunkt,  som 
passer  dem  begge.« 

Myron  Arthur  Petersen,  der  er  præsident  for  Cardston 
Stav  i  Alberta,  foreslår,  at  man  byder  sin  makker  fi:a  Det 
Aronske  Præstedømme  på  en  is  efter  besøgene.  »Og  husk 
altid  at  bede  sammen  med  din  makker,  inden  du  går  ud 
på  hjemmelære rbesøg.  Det  påkalder  Ånden  og  hjælper 
jer  begge  til  at  få  gode  oplevelser.« 

OPSYN  MED  BØRNENE 

Besøgslærerinderne  har  deres  specielle  udfordringer. 
»Nogle  gange  bryder  besøgslærerinderne  sig  ikke  om  at 
tage  deres  små  børn  med  ud  på  besøg,  men  det  kan  være 
både  dyrt  og  vanskeligt  at  finde  en  babysitter,«  siger 
Karrie  Hoopes,  der  er  hjælpeforeningspræsidentinde  i 
Duchesne  2.  Ward  i  Duchesne  Stav  i  Utah.  »I  vores  ward 
har  vi  nogle  søstre,  der  passer  børn,  mens  mødrene  er  ude 
som  besøgslærerinder.  Det  er  deres  månedlige  besøgs- 
lærerinde  ans  var. 

Vi  har  også  et  aftendistrikt  for  de  besøgslærerinder  og 
søstre,  der  foretrækker  aftenaftaler.  Dette  besøg  består  af 
besøgslærerinder,  hvis  mænd  ser  efter  børnene  efter 
arbejde,  og  det  omfatter  også  udearbejdende  søstre,  som 
hverken  kan  gå  ud  eller  få  besøg  i  løbet  af  dagen.« 

Fleksibilitet  er  et  must,  tilføjer  søster  Hoopes.  »Vi  har 
en  søster,  der  bad  om  at  blive  besøgt  klokken  syv  om 
morgenen.  Det  er  det  tidspunkt,  der  passer  hende  bedst. 
To  søstre  påtog  sig  opgaven.  Vi  har  andre  søstre,  der  klarer 
deres  besøg  i  frokostpausen  fra  arbejde  eller  på  andre  tids- 
punkter, hvor  det  bedst  passer  forskellige  søstre.« 

Christine  Willis,  der  er  tidligere  Hjælpeforenings- 
præsidentinde i  Moorestown  Ward  i  Cherry  Hill  Stav  i 
New  Jersey,  fortæller,  at  mange  søstre  i  hendes  ward 
skiftes  til  at  babysitte  hinandens  børn.  »De  siger:  >Hvis 
du  passer  mine  børn,  mens  jeg  går  ud  på  besøg,  så  passer 
jeg  dine.<  Det  gavner  alle,  og  besøgene  bliver  udført,« 
forklarer  hun. 

REGELMÆSSIGE  INTERVIEW  ER  EN  STOR  HJÆLP 

Der  er  stor  enighed  blandt  de  lokale  ledere  om,  at  en 
effektiv  indsats  som  hjemmelærere  og  besøgslærerinder 

Det  er  en  dejlig  tanke,  at  tilhøre  noget,  der  er 
større  end  os  selv»  [Eye  to  eye,  heart  to  heart,  1 992, 
s.  142-143). 


Barbara  W.  Winder 

Præsident  for  Hjælpeforeningen,  1984-1990 

»Som  besøgslærerinder  har  vi  mulighed  for  at 
følge  Frelseren.  Når  vi  udviser  kærlighed  og 
tjener  uselvisk,  bliver  vi  Herrens  redskaber,  der  i 
perioder  med  fysiske,  følelsesmæssige  og  ånde- 
lige behov  kan  røre  hjerter  og  ændre  liv. 
Besøgslærerindeprogrammet  er  selve  kernen  i 
evangeliet  og  giver  os  en  mulighed  for  at  praktisere 
de  principper,  der  findes  i  Mosiah  1  8:8-9:  >Villige  til 
at  bære  hinandens  byrder  ...  villige  til  at  sørge  med 
dem,  som  sørger  og  trøste  dem,  der  har  trøst  behov 
og  stå  som  Guds  vidner  til  alle  tider  ...  så  (vi)  må 
have  det  evige  liv«<  {Ensign,  marts  1997,  s.  33). 


Præsident  Spencer  W.  Kimball 

Kirkens  præsident,  1973-1985 

»Når  jeg  tænker  på  besøgslærerinder,  kommer  jeg 
også  til  at  tænke  på  hjemmelærere,  og  jeg  mener,  at 
jeres  pligter  på  mange  måder  minder  om  hjemme- 
lærerernes  pligter,  som  kort  sagt  er  >bestandigt  at 
våge  over  menigheden<  -  ikke  tyve  minutter  om 
måneden,  men  bestandigt  -  )at  være  hos  medlem- 


merne  og  styrke  dem<  -  ikke  bare  banke  på  døren, 
men  være  hos  dem,  opmuntre  dem,  styrke  dem, 
indgyde  dem  kraft  og  styrke  -  >og  påse,  at  der  ikke 
findes  nogen  uretfærdighed  ...  noget  udestående  ... 
bagvaskelse  og  ond  tale<  (L&P  20:53-54)  ... 

For  at  opnå  fremgang  må  besøgslærerinden  ønske 
at  forstå  den  større  hensigt  med  programmet  og 
huske  den  til  enhver  tid,  hun  skal  have  store  visioner, 
en  fantastisk  begejstring,  som  ikke  er  til  at  slå  ned,  en 
positiv  indstilling  og  selvfølgelig  stor  kærlighed« 
{Stjernen,  december  1978,  s.  24-25). 

»Det  vil  være  en  herlig  dag,  når  alle  hjemmelærere, 
samt  de,  der  virker  inden  for  missionering,  slægts- 
forskning og  velfærdsprogrammet  og  alle  andre 
programmer,  bliver  hjemmelærere  i  ordets  egentlige 
betydning,  så  de  sørger  for  alle  aspekter  af  famili- 
ernes tilværelse  -  åndeligt,  timeligt,  økonomisk, 
moralsk  og  ægteskabeligt.  Det  vil  være  en  glædens 
dag!«  {The  Teachings  of  Spencer  W.  Kimball,  red. 
Edward  L.  Kimball,  1 982,  s.  524). 


Barbara  B.  Smith 

Præsidentindefor  Hjælpeforeningen,  1974-1984 

»Vi  skal  finde  frem  til  dem  iblandt  os,  der  har 
problemer,  og  derefter  bruge  vores  Gudgivne  talenter 
til  at  udvise  kærlighed  og  lette  andres  byrder.  Det  har 
været  vores  befaling  fra  begyndelsen.  Det  er  vores 
befaling  i  dag.  Vi  bør  personligt  besøge  hinanden  i 
hjemmene,  og  vi  bør  berede  vores  sjæl,  så  vi  kan  finde 
dem,  der  har  brug  for  os  og  tilbyde  vores  venskab, 
hjælpe  dem  og  opmuntre  dem  til  at  møde  dagligda- 
gens udfordringer«  {Ensign,  marts  1997,  s.  37).  D 


kræver,  at  ledere,  hjemmelærere  og  besøgslærerinder 
forstår,  at  det  er  en  kaldelse  fra  Herren. 

Så  tidligt  som  på  Det  Nye  Testamentes  tid  opfordrede 
profeterne  medlemmerne  til  flittigt  at  hjælpe  og  tjene 
hinanden.  »Vær  hyrder  for  Guds  hjord  hos  jer,«  forma- 
nede Peter  i  1  Pet  5:2-4,  »vogt  den,  ikke  af  tvang,  men 
frivilligt,  som  Gud  vil  det,  ikke  for  ussel  vindings  skyld, 
men  glad  og  gerne. 

Gør  jer  ikke  til  herskere  over  dem,  I  har  ansvaret  for, 
men  vær  forbilleder  for  hjorden; 

og  når  hyrden  over  alle  hyrder  åbenbares,  skal  I  fa 
herlighedens  uvisnelige  sejrskrans.« 

Tidligt  i  Kirkens  historie  fik  brødrene  i  præstedømmet 
besked  på,  at  »besøge  hvert  enkelt  medlems  hjem  og 
formane  dem  til  at  bede  lydeligt  og  i  løndom  samt  opfylde 
alle  huslige  pligter«  og  »bestandigt  at  våge  over  menig- 
heden, at  være  hos  medlemmerne  og  styrke  dem«  (L&P 
20:51,53). 

En  af  de  bedste  måder  at  hjælpe  hjemmelærere  og 
besøgslærerinder  til  at  forstå  deres  kaldelses  hellighed  er 
ved  at  holde  regelmæssige  interview  (se  Håndbog  for  Det 
Melkisedekske  Præstedømmes  ledere,  1990,  s.  9-10; 
Håndbog  for  Hjælpeforeningen,  1988,  s.  4,  15).  »Der  skal 
være  en  form  for  forvaltningsinterview,  helst  med 
lederen,  som  viser  hjemmelærerne,  at  det  de  udfører  har 
betydning,«  siger  R.  Spence  Ellsworth,  der  er  præsident 
for  Carey  Stav  i  Idaho.  »De  skal  vide,  at  de  informati- 
oner, som  de  skaffer  om  deres  familier,  kommer  tilbage  til 
de  rette  mennesker  og  bruges  til  at  velsigne  dem.« 

Mens  Dan  MacClain  fira  Manchester  Ward  i  Concord 
Stav  i  New  Hampshire,  tjente  som  ældsternes 
kvorumspræsident,  interviewede  han  og  hans  rådgivere  i 
gennemsnit  30  hjemmelærere  om  måneden.  »Interviewene 
var  ikke  lange,«  siger  han.  »Vi  aftalte  et  tidspunkt  før  eller 
efter  kirke  og  nogle  gange  i  løbet  af  ugen. 

Først  spurgte  vi  præstedømmebæreren,  hvordan  han 
havde  det  og  hvordan  han  havde  det  med  at  være  hjem- 
melærer. Vi  bestræbte  os  på  at  bruge  denne  tid  til  at  vise 

vores  påskønnelse,  motivere  ham  og  hjælpe  ham  til  at 
forstå  vigtigheden  af  hans  kaldelse  som  hjemmelærer.  Og 
vi  forsøgte  at  løse  de  problemer,  som  han  måtte  have  med 
hensyn  til  sit  virke  som  hjemmelærer,  hans  makker, 
aftaler  og  den  slags. 

Derefter  gennemgik  vi  hver  familie  på  hans  liste  for  at 
vurdere  deres  behov.  Nøglen  var,  at  kommunikationen 
ikke  stoppede  der.  Hvis  vi  fandt  ud  af,  at  en  familie 

havde  vanskeligheder  med  en 
datter,  der  havde  problemer 
i    skolen,    involverede    vi 
gennem  de  rette  kanaler 
Unge  Pigers  præsi- 
den tinde.   Hvis 


en  familie  havde  økonomiske  problemer  og  trængte  til 
hjælp,  fik  biskoppen  og  Hjælpeforeningspræsidentinden 
besked.  Vi  videregav  de  informationer,  som  vi  fik  gennem 
vores  interview  med  hjemmelærerne,  til  de  mennesker, 
som  kunne  gøre  noget  ved  dem. 

Når  hjemmelærerne  ser,  at  programmet  begynder  at 
fungere,  indser  de,  at  de  virkelig  har  betydning,«  konklu- 
derer bror  MacClain. 

Igennem  de  sidste  mange  år  har  hjemmelærerne  i 
Chattanooga  Stav  i  Tennessee  hver  måned  besøgt  90%  af 
de  medlemmer,  som  de  har  fået  tildelt.  »Nøglen  til  det  er, 
at  de  aflægger  rapport  ved  interviews  eller  for  nogle 
hjemmelæreres  vedkommende  telefonisk,«  siger  James  L. 
Barrott,  der  er  førsterådgiver  i  stavspræsidentskabet. 

»Men  selv  om  vi  er  glade  for  denne  succes,  så  er  vi 
ikke  tilfredse,«  bemærker  stavspræsident  Dallas  Rhyne, 
»for  vi  mener,  at  kvantitet  går  forud  for  kvalitet.  Det  er 
svært  at  opnå  kvalitetsbesøg,  hvis  hjemmelærerne  slet 
ikke  kommer  ud.  Når  præstedømmebærerne  er  ude  i 
hjemmene,  kan  kvaliteten  begynde.« 

Tid,  afstand,  personlighed,  hold- 
ning —  listen  over  udfordringer  er 
uendelig.  »Det  er  reelle  problemer,« 
erkender  søster  Willis.  »Men  de 
fleste  løsninger  kan  nok  findes  ved, 
at  vi  hjælper  vores  hjemmelærere  og 
besøgslærerinder  til  at  acceptere  og 
efterleve  de  pagter,  som  de  indgik 
ved  dåben  og  i  templet. 

Den  dag  vi  når  til  det  punkt, 
udfører  vi  vores  kaldelser,  fordi  vi  har 
sluttet  pagt  om  det,  og  ikke  bare  på 
grund  af  tal  og  rapporter.  Vi  må 
fortælle  andre  om  vores  erfaringer  og 
det,  vi  har  lært.  Men  i  den  sidste  ende 
er  grunden  til,  at  vi  går  ud  som  hjem- 
melærere og  besøgslærerinder,  at  vi 
elsker  Herren  og  hans  børn.«  D 


Esthers 

Sidste 
Gave 

Beth  Dayley 

et  første,  jeg  bemærkede  blandt  de  travle 
ambulancefolk  og  hylende  sirener  den  kolde 
januarmorgen  i  Utah,  var  Esthers  hænder. 
Hendes  lange,  stærke  fingre,  der  altid  havde  været  travlt 
beskæftiget  med  at  hjælpe  andre,  var  nu  forkrampede  og 
livløse.  Mine  egne  hænder  rakte  ud  for  at  varme  hendes, 
og  hendes  lukkede  øjne  åbnedes  et  kort  øjeblik.  Hun  så 
sig  omkring,  som  for  at  finde  ud  af,  hvem  der  var  hos 
hende. 

»Bare  rolig,  Esther,«  sagde  jeg  trøstende,  mens  jeg 
rettede  på  hendes  natkjole  og  dækkede  hende  med  et 
tæppe.  »Lægerne  skal  nok  snart  finde  ud  af,  hvad  der  er 
sket  med  dig.«  Jeg  kunne  mærke,  at  Esther  slappede  af. 
Så  blev  vi  begge  hurtigt  hjulpet  ind  i  ambulancen  og  kørt 
til  det  nærmeste  hospital. 

At  sige,  at  Esther  bare  var  min  nabo,  ville  være  som  at 
-g  sige,  at  solen  bare  er  en  lyskilde.  Esthers  hænder  havde 

taget  min  hånd,  da  jeg  var  teenager  og  ført  mig  til  alle 
skolebibliotekets  skatte.  Igennem  mere  end  40  år  havde 
hendes  hænder  formidlet  kundskab  og  tjent  alle  i  kvar- 
teret. Hun  havde  ansat  og  tålmodigt  lært  mange  unge, 
hvordan  de  skulle  beskære  og  pleje  hendes  frugthave. 

hvordan  de  skulle  forskønne  kvarteret  og  hvordan  de 
skulle  elske  deres  næste.  Hun  havde  taget  sig  af  både 
gamle  og  nye  naboer,  og  hendes  hænder  havde  knyttet 
vores  kvarter  sammen  til  et  tæppe  af  venskab,  der  strakte 
sig  langt  ud  over  dets  fysiske  grænser. 

Hele  den  travle  vinter  havde  jeg  længtes  efter  at 
hjælpe  nogen.  Men  jeg  vidste,  at  det  var  et  nytteløst 
ønske.  Jeg  arbejdede  på  fuld  tid  i  et  stresset  job,  og  jeg  var 
en  travl  mor  med  fem  meget  aktive  børn  i  alderen  fra  fem 
til  25,  deriblandt  to,  som  skulle  giftes  med  få  ugers 
mellemrum.  Mit  ansvar  for  min  familie,  mit  arbejde, 
Kirken  og  lokalsamfundet  gjorde,  at  det  var  en  kamp  bare 
at  overleve  hver  dag.  Men  noget  dybt  i  mit  indre  råbte  på 
at  få  lov  til  at  hjælpe  en  eller  anden. 

Mange  morgener,  når  jeg  gennemgik  de  opgaver,  som 
jeg  havde  klaret  dagen  før,  og  planlagde  strategien  for 
den  gryende  dag,  mindedes  jeg  Herrens  formaning  om 
ikke  at  gå  hurtigere  eller  arbejde  mere  end  man  har 
kræfter  til  (se  L&P  10:4),  og  så  tænkte  jeg:  »Måske  får 
jeg  tid  til  at  lave  mad  til  en  eller  anden  i  morgen  eller 
komme  med  blomster  til  en  syg  ven.« 

I  mine  øjne  var  det  at  tjene  noget  rent  fysisk,  der  blev 
givet  som  gave:  Det  var  hjemmelavet  slik  eller  hjem- 
mebag til  jul,  nybagt  brød  til  en  ny  nabo  eller  brugt  tøj  til 
en  fattig  familie.  Men  nu,  hvor  jeg  sad  ved  Esthers  seng 
denne  kolde  vinterdag,  lærte  Esther  mig,  at  det  at  tjene 
er  noget  helt  andet. 

»Giv  min  hånd  et  klem,  Esther,«  sagde  lægen.  »Kom 
nu,  Esther,  du  kan  jo  godt.« 

»Jeg  gør  mit  bedste,«  svarede  Esther,  men  hendes  ord 
blev  snøvlede  og  stemmen  svandt  bort.  Lægen  rystede  på 
hovedet  og  slap  Esthers  livløse  hånd. 

»De  flytter  dig  ind  ved  siden  af  nu,  Esther,«  forklarede 
jeg,  mens  de  kørte  hendes  seng  ud  fra  skadestuen.  »Det 
skal  nok  gå  alt  sammen.«  Hendes  skræmte  øjne  søgte 
trøst  i  mine  og  lukkedes  så  fredfyldt. 

Men  trods  min  bekymring  for  Esther,  følte  jeg  en 
usædvanlig  fred.  For  en  gangs  skyld  i  mit  travle  liv  vidste 


jeg,  at  jeg  var  der,  hvor  der  var  brug  for  mig.  Jeg  tænkte 
slet  ikke  på  min  liste  over  lørdagspligter.  Jeg  var  ikke 
bekymret  for  min  familie.  De  vidste,  at  jeg  sad  hos 
Esther,  og  deres  bønner  var  hos  mig  i  det  lille,  lukkede 
lokale. 

Morgenen  blev  til  eftermiddag.  Jeg  ringede  til  Esthers 
familie,  som  boede  i  en  anden  stat,  og  satte  dem  ind  i 
situationen.  Jeg  fungerede  som  forbindelsesled  mellem 
hospitalet,  Esther  og  hendes  familie,  der  gjorde  deres  for 
at  tackle  situationen.  Og  jeg  talte  med  Esther. 

Mens  jeg  sad  hos  Esther,  kunne  jeg  se  mørke  skyer 
samle  sig,  og  sneen  begyndte  at  falde.  Min  tanker  gik  35 
år  tilbage  til  den  dag,  hvor  min  bedstemor  havde  fået  sit 
sidste  slagtilfælde.  Andre  havde  været  bange  for  den 
tavse  fremmede,  der  nu  beboede  min  bedstemors  skrøbe- 
lige legeme,  men  min  mor  havde  sagt,  at  vi  skulle  tage 
hendes  hånd,  kærtegne  den  og  tale  til  hende. 

»Jeg  tror  godt,  at  hun  kan  høre  jer,  selv  om  hun  ikke 
kan  kommunikere,«  havde  min  mor  sagt.  »Hun  har  brug 
for  at  høre  og  føle,  at  I  elsker  hende.  Tal  til  hende,  rør  ved 
hende  og  lad  hende  vide,  at  I  elsker  hende.« 

Jeg  havde  ikke  tænkt  på  mors  ord  i  mange  år,  men  de 
dukkede  op  igen,  mens  jeg  talte  til  Esther,  kærtegnede 
hendes  ubevægelige  hænder  og  fyldte  det  lille  værelse 
med  mine  hviskende  bønner. 

Alt  for  hurtigt  fyldtes  værelset  af  Esthers  familie,  og 
jeg  fjernede  mig,  så  de  kunne  samles  omkring  hende.  Da 
de  begyndte  at  kærtegne  hendes  slappe  hænder  og 
hendes  hår  og  tale  til  hende,  ophørte  den  nødssituation, 
som  havde  holdt  mig  ved  hendes  hele  dagen. 

»Hun  er  gået  i  dyb  koma,«  forklarede  sygeplejersken 
Esthers  kære.  »Til  at  begynde  med  forsøgte  hun  at 
kommunikere,  men  nu  er  hun  bevidstløs  og  helt  væk.« 

Jeg  stod  i  døren  og  kastede  et  sidste  blik  på  Esthers 
livløse  hænder.  De  virkede  mere  afslappede  nu,  men  de 
forblev  åbne  og  udstrakte  mod  andre.  Jeg  tørrede  en 
taknemlig  tåre  fra  mine  øjne  og  takkede  Esther  for 
hendes  sidste  gave  til  mig.  D 

Moses  og  den  brændende  busk,  af  Domencio  Fetti 

»Dér  viste  Herrens  engel  sig  for  ham  i  en  flammende  ild  fra  en  tornebusk  ...  og  Gud  sagde: 

> ...  Tag  dine  sandaler  af,  for  det  sted,  du  står  på,  er  hellig  jord«<  (2  Mos  3:2-5). 

Trykt  med  tilladelse  fro  Kunsthistorisches  Museum  i  Wien 


>Jeg  håber, 

at  hjemmelærere  og 

besøgs  lærerinder  vil 

erfare  to  ting:  For  det 

første  den  udfordring, 

som  ligger  i  deres  store 

kaldelse,  og  for  det 

andet  glæden  ved 

resultatet  af  deres 

virke,  især  med  dem 

iblandt  os,  som  er 

mindre  aktive. « 

-  Præsident 

Gordon  B.  Hinckiæ 

(Se  »Bliv  en  bedre 

hjemmelærer  eller 

besøgs  lærerinde«, 

side  34). 

